28 Ozea – BIBL KOAD 21 : Ar Bibl e Brezhoneg evit ar Vretoned\n2 Pa en em lakaas an AOTROU da gomz dre Ozea, an AOTROU a lavaras da Ozea: Kae, kemer evidout ur vaouez a c’hastaouerezh ha bugale a c’hastaouerezh, rak ar vro ne ra nemet gastaouiñ, pell diouzh an AOTROU.\n3 Mont a reas hag e kemeras Gomer merc’h Diblaim, a goñsevas hag a c’hanas ur mab dezhañ.\n6 Koñseviñ a reas c’hoazh hag e c’hanas ur verc’h. An AOTROU a lavaras: Galv e anv Lo-Rukama (= hep truez), rak ne zalc’hin ken da gaout truez ouzh ti Israel, met o lemel a rin holl.\n7 Met truez am bo ouzh ti Juda, o saveteiñ a rin dre an AOTROU o Doue, ha ne savetein ket anezho dre ar wareg, na dre ar c’hleze, na dre ar brezelioù, na dre ar c’hezeg, na dre ar varc’hegerien.\n8 Goude m’he doe dizonet Lo-Rukama, e koñsevas hag e c’hanas ur mab.\n9 An AOTROU a lavaras: Galv e anv Lo-Ammi (= neket va fobl), rak n’oc’h ket va fobl ha n’on ket deoc’h.\n10 Koulskoude niver mibien Israel a vo evel traezh ar mor na c’heller na muzuliañ na kontañ. Hag e c’hoarvezo penaos el lec’h-se ma oa bet lavaret dezho: N’oc’h ket va fobl, e vo lavaret dezho: Mibien an Doue bev!\n1 Lavarit d’ho preudeur: Ammi (= va fobl), ha d’ho c’hoarezed: Rukama (= truez outi).\n2 Breutait a-enep ho mamm, breutait, rak n’eo ket va gwreg, ha n’on ket he gwaz. Ra lamo he gastaouerezh a-zirazi hag hec’h avoultriezh diouzh he divronn,\n3 gant aon n’he diwiskfen en noazh, ha na lakafen anezhi evel da zeiz he ganedigezh, ha n’he lakafen heñvel ouzh ur gouelec’h hag ouzh un douar kras, ha na rafen dezhi mervel gant ar sec’hed,\n4 ha na’m befe ket a druez e-keñver he mibien, rak mibien a c’hastaouerezh ez int.\n5 O mamm he deus gastaouet, an hini he deus o c’hoñsevet a zo en em dizenoret, rak lavaret he deus: Mont a rin war-lerc’h va amourouzien, a ro din va bara ha va dour, va gloan ha va lin, va eoul ha va evaj.\n6 Setu perak ez an da serriñ da hent gant spern. Sevel a rin ur voger, en doare ma ne gavo ket he gwenodennoù.\n7 Redek a raio war-lerc’h hec’h amourouzien, met n’o zapo ket; o c’hlask a raio, met n’o c’havo ket. Neuze e lavaro: Mont a rin hag e tistroin da gavout va gwaz kentañ, rak neuze e oan eürusoc’h eget bremañ.\n8 N’he deus ket anavezet e oa me a roe dezhi ar gwinizh hag ar gwin hag an eoul, hag a greske dezhi an arc’hant hag an aour, o deus graet ur Baal ganto.\n9 Setu perak ec’h adkemerin va gwinizh en e amzer ha va gwin en e goulz, hag e tapin kuit va gloan ha va lin a c’holoe he noazhder.\n10 Ha bremañ e tizoloin he mezhegezh dirak daoulagad hec’h amourouzien, ha nikun n’he dieubo diouzh va dorn.\n11 Lakaat a rin da baouez hec’h holl levenez, he gouelioù, he loarioù nevez, he deizioù sabad, hag hec’h holl lidoù.\n13 Hag e kastizin anezhi evit deizioù ar Baaloù, pa lakae da vogediñ evito, pa en em fiche gant he lagadennoù hag he c’helc’hennoù, pa’z ae war-lerc’h hec’h amourouzien ha va ankounac’hae, eme an AOTROU.\n14 Setu perak e tedennin anezhi, hag e rin dezhi mont d’ar gouelec’h, hag e komzin ouzh he c’halon.\n15 Hag ac’hane e roin dezhi he gwiniennoù ha traonienn Akor, evel un nor a esperañs. Hag e kano eno, evel da zeizioù he yaouankiz, evel en deiz ma pignas eus bro Ejipt.\n16 Hag en deiz-se, eme an AOTROU, e c’halvi ac’hanon: Va fried, ha ne c’halvi ken ac’hanon: Va Baal.\n18 En deiz-se e rin evito un emglev gant loened ar parkeier, gant laboused an neñvoù, ha gant stlejviled an douar. Hag e torrin hag e lamin ar wareg, ar c’hleze, ar brezel diwar ar vro, hag e lakain anezho e surentez.\n20 Dimeziñ a rin ganit er fealded, hag ec’h anavezi an AOTROU.\n21 En deiz-se e respontin, eme an AOTROU, me a responto d’an neñvoù, hag int a responto d’an douar,\n22 hag an douar a responto d’ar gwinizh, d’ar gwin ha d’an eoul, hag int a responto da Jizreel.\n1 Hag an AOTROU a lavaras din: Kae c’hoazh, kar ur vaouez karet gant ur mignon hag avoultrerez, evel ma kar an AOTROU mibien Israel, a dro etrezek doueoù all hag a gar gwestell rezin.\n2 Hag e prenis anezhi gant pemzek pezh arc’hant hag un homer (~ 300 l) heiz hag un hanter homer (~ 150 l) heiz.\n3 Hag e lavaris dezhi: Chom a ri evidon e-pad kalz a zeizioù, ne c’hastaoui ket, ne vi da zen ebet, hag e rin kemend-all evidout.\n1 Selaouit komz an AOTROU, mibien Israel! Rak an AOTROU en deus ur rendael gant tud ar vro, rak n’eus na gwirionez, na truez, nag anaoudegezh Doue er vro.\n2 N’eus nemet sakreoù, gevier, muntroù, laeroñsioù hag avoultriezh. Freuzañ a reont dreist pep muzul, ul lazh a stok ouzh ul lazh all.\n3 Setu perak e kañvaouo ar vro, hag hec’h holl dud a hirvoudo, gant loened ar parkeier ha laboused an neñvoù. Pesked ar mor zoken a varvo.\n4 Met ra ne zaelo den ebet ha ne c’hrozmolo den ebet! Rak da bobl a zo evel an hini a ra dael ouzh an aberzhour.\n5 Kouezhañ a ri war an deiz, hag ar profed a gouezho ganit d’an noz, hag e tistrujin da vamm.\n6 Va fobl a zo distrujet dre zianaoudegezh. Pa ec’h eus taolet kuit an anaoudegezh, me az taolo kuit ivez, ha ne vi ken aberzhour dirazon. Pa ec’h eus ankounac’haet lezenn da Zoue, me ivez a ankounac’haio da vibien.\n7 Seul vui o deus kresket, seul vui o deus pec’het a-enep din. Eskemmañ a rin o gloar ouzh dismegañs!\n8 Debriñ a reont pec’hedoù va fobl, hag e troont o c’halon etrezek o direizhder.\n10 Debriñ a raint ha n’o devo ket o gwalc’h, gastaouiñ a raint ha ne greskint ket, rak dilezet o deus an AOTROU hep ober van.\n12 Va fobl a c’houlenn kuzul digant he c’hoad, hag he bazh a respont dezhi. Rak ar spered a c’hastaouerezh a goll, hag e c’hastaouont pell diouzh o Doue.\n13 Aberzhiñ a reont war-lein ar menezioù, hag e lakaont da vogediñ war ar c’hrec’hiennoù, dindan an derv, an efl, an tourmantin, rak o skeud a zo plijus. Setu perak ho merc’hed a c’hastaouo, hag ho merc’hed-kaer a raio avoultriezh.\n14 Ne gastizin ket ho merc’hed dre ma c’hastaouont, nag ho merc’hed-kaer dre ma’z avoultront, rak ar wazed o-unan en em denn gant gisti hag a aberzhont gant ribodezed. Hag ar bobl, diboell, a gouezho.\n15 Mar gastaouez, Israel, ra ne zeuio ket Juda da vezañ kablus. N’it ket da C’hilgal, na bignit ket da Vetaven, ha na douit ket: An AOTROU a zo bev!\n16 Dre ma’z eo bet Israel disent evel un annoar gouez, bremañ an AOTROU o lakaio da beuriñ evel un oan e lec’hioù frank.\n17 Efraim a zo en em roet d’an idoloù, dilez eñ!\n18 O evaj a zo echu, ha setu emaint dalc’hmat er gadalerezh. O fennoù ne garont nemet an dismegañs.\n19 An avel en deus paket anezho en e eskell, hag o devo mezh en abeg d’o aberzhoù.\n1 Selaouit kement-mañ, aberzhourien! Bezit evezhiek, c’hwi ti Israel! Roit ho skouarn, ti ar roue! Rak ar varnedigezh a zo evidoc’h, dre ma’z oc’h bet ur pech e Mizpa, hag ur roued astennet war an Tabor.\n2 Dre o aberzhoù e reont donoc’h o disentidigezh, met me o c’hastizo holl.\n3 Anavezout a ran Efraim, Israel n’eo ket kuzhet ouzhin, rak bremañ, Efraim, te a zo en em roet d’ar gasterezh, Israel a zo en em saotret.\n4 O oberoù n’o lezo ket da zistreiñ d’o Doue, rak ar spered a c’hastaouerezh a zo en o zouez, ha n’anavezont ket an AOTROU.\n8 Sonit ar shofar e Gibea, sonit an drompilh e Rama, laoskit kriadennoù e Betaven, emaomp war da lerc’h, Benjamin!\n9 Efraim a vo en glac’har da zeiz ar c’hastiz. Un dra wirion a zisklêrian e-touez meuriadoù Israel.\n10 Pennoù Juda a zo evel ar re a zilec’h ar bonnoù. Va c’hounnar a skuilhin evel ur froud.\n11 Efraim a zo gwasket, bec’hiet dre ar varnedigezh, rak aet eo a-youl-gaer war-lerc’h gourc’hemennoù all.\n13 Efraim a welas e gleñved ha Juda e c’houli; Efraim a yeas etrezek Asiria, kaset eo bet etrezek ar roue Jareb, met ne c’hello nag ho yac’haat nag ho tieubiñ eus ho kouli.\n15 Hag ez in kuit, hag e tistroin da’m lec’h, betek ma’c’h anavezint ez int kablus ha ma klaskint va dremm. En o enkrez, e klaskint ac’hanon gant pres.\n1 Deuit, distroomp d’an AOTROU. Rak roget en deus, met yac’haat a raio ac’hanomp, skoet en deus, met lienañ a raio hor goulioù.\n2 Goude daou zevezh hol lakaio da advevañ, ha d’an trede devezh hon adsavo, hag e vevimp dirazañ.\n3 Hag ec’h anavezimp an AOTROU, hag e kendalc’himp d’e anavezout. E zonedigezh en em gempenn evel gouloù-deiz, dont a raio d’hor c’havout evel glav an diwezhañ amzer a zoura an douar.\n4 Petra a rin dit, Efraim? Petra a rin dit, Juda? Ho trugarez a zo evel goabrenn ar beure, evel ar c’hlizhenn taolet pell gant ar mintin.\n5 Setu perak em eus o skoet dre ar brofeded, o lazhet dre c’herioù va genoù, va barnedigezhioù a lugerno warno evel ar gouloù.\n6 Trugarez a fell din ha nann aberzhoù, hag anaoudegezh Doue kentoc’h eget loskaberzhoù.\n7 Met evel Adam o deus torret va emglev, eno ez int bet difeal em c’heñver.\n10 Gwelet em eus un dra euzhus e ti Israel: eno Efraim a zo en em roet d’ar gasterezh, Israel a zo en em saotret.\n11 Evidout ivez, Juda, ez eus un eost aozet, pa rin distreiñ re zalc’het va fobl.\n1 Pa felle din yac’haat Israel, direizhder Efraim ha drougiezh Samaria a zo en em zispaket. Rak graet o deus faosoni, al laer a zo deuet e-barzh hag ar vandenn he deus skrapet er-maez.\n2 Ne lavaront ket en o c’halon ma em befe soñj eus o holl fallentez. Bremañ o oberoù a c’hronn anezho, dirak va dremm emaint.\n4 Holl ez int avoultrerien, heñvel ouzh ur forn tommet gant ur baraer, a baouez da c’hwezhañ an tan adalek ma’z eo mezet an toaz betek ma’z eo goet.\n5 Da zeiz hor roue, ar pennoù a zeuas da vezañ klañv oc’h evañ re win; astenn a reas e zorn d’ar c’hoapaerien.\n6 Pa stegnont pechoù, o c’halon a zo evel ur forn. E-pad an noz e kousk o baraer, ha da vintin ez eus un tan a laosk flammoù.\n7 Holl ez int gwrezus evel ur forn, hag e lonkont o barnerien. O holl rouaned a gouezh, hini anezho na c’halv etrezek ennon.\n8 Efraim a zo en em vesket gant ar pobloù. Efraim a zo evel ur wastell n’eo ket bet troet.\n10 Rogentez Israel a ro testeni war e zremm. Ne zistroont ket d’an AOTROU o Doue, ne glaskont ket anezhañ en desped da gement-se holl.\n12 Pa’z aint, ec’h astennin warno va roued, o lakaat a rin da gouezhañ evel laboused an neñvoù, o c’hastizañ a rin, evel m’o deus klevet en o bodadeg.\n13 Gwalleur dezho! rak pellaet o deus diouzhin. Distruj warno! rak o deus pec’het em enep. O dasprenet em eus, met gevier a lavaront a-enep din.\n15 O c’hastizet em eus, nerzhet em eus o brec’h, met soñjoù fall a reont a-enep din.\n16 Treiñ a reont, met n’eo ket d’an Uhel. Bez’ ez int evel ur wareg touellus. O fennoù a gouezho dre ar c’hleze, en abeg da zroug o zeod. Kement-se a droio dezho e goapaerezh e bro Ejipt.\n1 Kemer ar shofar! Dont a ra evel un erer war di an AOTROU, rak o deus torret va emglev hag o deus pec’het a-enep va lezenn.\n3 Israel en deus taolet kuit ar pezh a zo mat, an enebour a redo war e lerc’h.\n4 Graet o deus rouaned, met nann eus va ferzh, pennoù, met hep gouzout din. Graet o deus doueoù gant o arc’hant hag o aour, setu perak e vint lamet kuit.\n5 Samaria, da leue en deus da daolet kuit. Va c’hounnar a zo entanet a-enep dezho. Betek pegeit ne c’hellint ket bezañ glanaet?\n6 Rak dont a ra eus Israel. Ur micherour en deus e c’hraet, n’eo ket Doue, setu perak e vo lakaet a-dammoù leue Samaria.\n7 Dre ma hadont an avel, e vedint ar gorventenn. N’o devo ket a ed, ar pezh a gresko ne roio ket a vleud, ha mard eus, an diavaezidi a lonko anezhañ.\n9 Rak pignet int etrezek Asiria, evel un azen gouez en em zalc’h a-du. Efraim en deus prenet mignoned.\n10 Ha dre ma prenont e-touez ar broadoù, ez an bremañ d’o dastum, ha prestik e vihanaint dindan bec’h roue ar pennoù-bras.\n11 Dre m’en deus Efraim savet meur a aoter evit pec’hiñ, an aoterioù o lakaio da bec’hiñ.\n13 En aberzhoù a ginnigont din, ec’h aberzhont kig, hag e tebront anezhañ, met an AOTROU ne gav ket plijadur enno. Bremañ e teuio soñj dezhañ eus o direizhder hag e kastizo o fec’hedoù. Distreiñ a raint d’an Ejipt.\n14 Israel en deus ankounac’haet an hini en deus e grouet, hag e sav palezioù. Ha Juda en deus savet meur a gêr greñv. Met me a gaso e kêrioù hemañ un tan a lonko palezioù hennezh.\n1 Israel, na laouena ket, na sarta ket evel ar pobloù, gastaouet ec’h eus en ur zilezel da Zoue. Karet ec’h eus ur gopr dic’hlan war an holl leurioù gwinizh.\n2 Al leur hag ar waskerell n’o magint ket, hag ar gwin nevez a vanko dezho.\n3 Ne chomint ket war zouar an AOTROU, Efraim a zistroio d’an Ejipt, hag e tebrint en Asiria boued dic’hlan.\n4 Ne ginnigint ket gwin d’an AOTROU, ne blijo ket dezhañ; o aberzhoù a vo evito evel bara an enkrez, an holl re a zebro dioutañ a vo saotret. Rak o bara ne vo nemet evito o-unan, ned aio ket da di an AOTROU.\n6 Rak setu ez int aet kuit en abeg d’an distruj. An Ejipt o dastumo, Memfiz o sebelio. Al linad a berc’henno o zraoù prizius en arc’hant, ar spern a gresko en o zeltennoù.\n7 Deuet eo deizioù ar c’hastiz, deuet eo deizioù an daskor, Israel a anavezo kement-se. Ar profed a zo sod, an den a spered a zo diskiant, en abeg da vraster da zireizhder hag en abeg da’z kasoni vras.\n9 En em huduraet int holl, evel da zeizioù Gibea. Soñj en devo eus o direizhder, hag e kastizo o fec’hedoù.\n10 Kavet em eus Israel evel rezin er gouelec’h, gwelet em eus ho tadoù evel ar frouezh kentañ eus ur fiezenn en e zeroù, met aet int da gavout Baal-Peor, en em ouestlet int d’un dra euzhus, deuet int da vezañ euzhus evel ar pezh o deus karet.\n11 Gloar Efraim a nijo evel ul labous, adal ar c’hanedigezh, adal ar c’hof, adal ar grouañs.\n13 Dre holl ma sellan etrezek Tir, Efraim a oa plantet en ul lec’h kaer. Met Efraim a gaso e vibien d’an hini o lazho.\n14 O AOTROU! Ro dezho… Petra a roi dezho? Ro dezho ur mammog a ziforc’h ha bronnoù sec’h!\n15 O holl zrougiezh a zo e Gilgal, eno eo em eus kasaet anezho. En abeg da fallentez o oberoù, me o c’haso kuit eus va zi, ne gendalc’hin ken d’o c’harout, o holl bennoù a zo dispac’herien.\n16 Efraim a zo skoet, o gwrizienn a zo disec’het, ne roint ken a frouezh. M’o deus bugale, me a lakaio da vervel frouezh prizius o c’hof.\n17 Va Doue o zaolo pell dioutañ, rak n’o deus ket e selaouet. Hag e kantreint e-touez ar broadoù.\n1 Israel a zo ur winienn c’houllo a zoug kalz a frouezh evitañ e-unan. Hervez fonnuster e frouezh en deus lieskementet an aoterioù, hervez madelezh e zouar en deus kaeraet e beulioù.\n2 O c’halon a zo lodennet, hag e vint disklêriet kablus. Eñ a ziskaro o aoterioù hag a zistrujo o feulioù.\n3 Rak prestik e lavarint: N’hon eus roue ebet, rak n’hon eus ket doujet an AOTROU. Petra a rafe ur roue deomp?\n5 Tud Samaria a vo spouronet abalamour da leueoù Betaven. Rak ar bobl a raio kañv warno, hag o aberzhourien a greno evit o gloar a ya da vont kuit eus o c’hreiz.\n8 Uhellec’hioù Aven, pec’hed Israel, a vo distrujet. Ar spern hag an askol a gresko war o aoterioù, hag e lavarint d’ar menezioù: Goloit ni! ha d’ar c’hrec’hiennoù: Kouezhit warnomp!\n9 Adalek deizioù Gibea ec’h eus pec’het, Israel. En em zalc’het int eno, ar brezel a-enep mibien an direizhder n’en deus ket o zapet e Gibea.\n11 Efraim a zo evel un annoar doñvaet en em blij o tornañ ar greun, met ouzh e c’houzoug kaer e tostain, hag e stergnin Efraim, Juda a droio an douar, Jakob a freuzo ar mouded.\n12 Hadit hervez ar reizhder, medit hervez an drugarez, freuzit douaroù nevez, rak poent eo klask an AOTROU, betek ma teuio ha ma lakaio ar reizhder da c’hlaviañ warnoc’h.\n13 Troet hoc’h eus an drougiezh ha medet ar fallagriezh, debret hoc’h eus frouezh ar gaou, rak fiziet ec’h eus ez hent, e niver da dud nerzhus.\n14 Setu perak e savo un tousmac’h e-touez da bobl, ha da holl greñvlec’hioù a vo distrujet, evel m’en deus Shalman distrujet Bet-Arbel da zeiz an emgann. Ar vamm a voe bruzunet gant ar vibien.\n15 Betel a raio evel-se deoc’h en abeg d’ho fallentez vras. Da c’houloù-deiz e vo kaset da get roue Israel.\n2 Pa’z int bet galvet, ez int aet a-zirak ar re o galve. Aberzhet o deus d’ar Baaloù, lakaet o deus da vogediñ d’ar skeudennoù kizellet.\n3 Me am eus renet kammedoù Efraim en ur gemer anezhañ dre an divrec’h, met ne ouient ket e pareen anezho.\n5 Ne zistroint ket da vro Ejipt, met Asiria a vo o roue, rak n’eus ket fellet dezho dont en-dro etrezek ennon.\n6 Ar c’hleze a gouezho war o c’hêrioù, a zistrujo o difennerien hag a lonko anezho, en abeg d’o mennozhioù.\n7 Va fobl a zo stag ouzh e emsavadeg em enep. D’an Uhel-Meurbet ez int galvet, met nikun ne uhela anezhañ.\n8 Penaos e tilezin ac’hanout, Efraim? Penaos e teroin ac’hanout, Israel? Hag e rin dit evel da Adma? Hag e lakain ac’hanout evel Zeboim? Va c’halon a zo trefuet em c’hreiz, va holl druezioù a zo fromet.\n9 Ne rin ket hervez tan va c’hounnar, ha ne zistroin ket da zistrujañ Efraim, rak Doue ez on ha nann un den. Ar Sant ez on ez kreiz, ne zistroin ket gant fulor.\n10 Kerzhout a raint war-lerc’h an AOTROU a yudo evel ul leon. Pa yudo, e teredo ar vibien gant hast eus ar c’huzh-heol.\n1 Efraim en deus enkelc’hiet ac’hanon a c’hevier, ha ti Israel a douellerezh. Juda a zo c’hoazh o ren gant Doue hag a zo feal ouzh ar sent.\n2 Efraim a beur avel hag a red war-lerc’h avel ar sav-heol. Bemdez e lieskement ar gaou hag an taerder. Ober a ra emglev gant Asiria, hag e kas eoul d’an Ejipt.\n4 Adalek kof e vamm e touellas e vreur, hag en e nerzh-gour e c’hourenas gant Doue.\n5 Gouren a reas gant an ael, hag e oa an hini kreñvañ; gouelañ a reas hag e c’houlennas trugarez. E Betel en kavas, hag eno e komzas ouzhimp.\n7 Te eta, distro da’z Toue, mir an drugarez hag ar reizhder, esper dalc’hmat ez Toue.\n9 Ha lavaret en deus Efraim: Ya, deuet on da vezañ pinvidik, prenet em eus traoù prizius, em holl labourioù ne vo kavet direizhder ebet, netra hag a vefe ur pec’hed.\n10 Ha me eo an AOTROU da Zoue adalek bro Ejipt, me a raio dit chom c’hoazh dindan teltennoù, evel da zeizioù ar gouelioù.\n12 Ma n’eo Galaad nemet direizhder, a-dra-sur e vint kaset da netra. Aberzhet o deus oc’hen e Gilgal, o aoterioù a zo evel bernioù mein war irvi ar parkeier.\n13 Jakob a dec’has da vro Siria, Israel a servijas evit ur vaouez, hag evit ur vaouez e vêsaas loened.\n15 Efraim en deus va daeet betek ur gounnar c’hwerv, setu perak e pouezo warnañ ar gwad en deus skuilhet, hag e Aotrou a zaskoro dezhañ e zismegañs.\n2 Ha bremañ e kendalc’hont da bec’hiñ, gant o arc’hant o deus graet skeudennoù teuzet, idoloù hervez o ijin ha n’int nemet labour a vicherourien. Diwar o fenn e lavaront: Ra boko d’al leueoù ar re a aberzh!\n3 Setu perak e vint evel goabrenn ar beure, evel glizhenn ar beure o tec’hout, evel ar pell kaset gant an avel diwar al leurenn, evel ar vogodenn o vont kuit dre ar siminal.\n4 Ha me eo an AOTROU da Zoue adalek bro Ejipt, ha ne anavezi doue ebet nemedon, n’eus salver ebet nemedon.\n5 Da anavezet em eus er gouelec’h, en un douar kras.\n6 O gwalc’h o deus bet en o feurvanoù, o gwalc’h o deus bet hag o c’halon a zo savet. Neuze o deus va ankounac’haet.\n8 O diaraogin evel un arzhez pa’z eo lamet he re vihan, hag e freuzin krogen o c’halon, hag o lonkin eno evel ul leonez, ha loen ar parkeier o lakaio a-dammoù.\n10 Pelec’h emañ da roue eta? Ra zieubo ac’hanout ez holl gêrioù! Pelec’h emañ da varnerien, ac’h eus lavaret diwar o fenn: Ro din ur roue ha priñsed?\n11 Roet em eus dit ur roue em c’hounnar, hag e laman anezhañ em fulor.\n12 Direizhder Efraim a zo ereet, e bec’hed a zo miret.\n13 Poanioù an hini a wilioud a zeuio warnañ, ur mab diskiant eo, en amzer dereat n’en em zalc’h ket evit gwelout an deiz.\n14 Me a baeo o daspren eus galloud lec’h ar marv, me o daspreno eus ar marv. O marv, pelec’h emañ da vosennoù? Lec’h ar marv, pelec’h emañ da zistruj? Ar geuzidigezh a zo kuzhet ouzh va daoulagad.\n15 Petra bennak m’en deus roet frouezh e-touez e vreudeur, avel ar sav-heol a zeuio, avel an AOTROU o sevel eus ar gouelec’h, hag e tisec’ho e eien hag e kaso da hesk e feunteun. Laeret e vo en teñzor an holl draoù prizius.\n16 Samaria a vo kastizet, rak disent eo bet ouzh he Doue, kouezhañ a raint dre ar c’hleze, o bugaligoù a vo flastret, kof o dougerezed a vo faoutet.\n1 Israel, distro d’an AOTROU da Zoue, rak kouezhet out dre da zireizhder.\n2 Kemerit ganeoc’h komzoù, ha distroit d’an AOTROU. Lavarit dezhañ: Pardon an holl zireizhder, hon degemer mat, kinnig a reomp dit evel aberzh koleoù meuleudi hor muzelloù.\n3 Asiria ne saveteo ket ac’hanomp, ne bignimp ken war gezeg, ne lavarimp ken da labour hon daouarn: Hon doueoù! Rak ennout eo e kav trugarez an emzivad.\n4 Yac’haat a rin o emsavadeg, o c’harout a rin a-volontez-vat, rak va c’hounnar a zo distroet diouto.\n5 Evel ar c’hlizhenn e vin evit Israel, bleuniañ a raio evel al lili, hag ec’h astenno e wrizioù evel al Liban.\n8 Efraim a lavaro: Petra am eus d’ober c’hoazh gant an idoloù? Me a selaouo anezhañ hag a sello outañ, me a vo evitañ evel ur siprezenn c’hlas, diouzhin eo e teuio da frouezh.


a-barzh - Wikeriadur\nbout e-barzh : bezañ mezv\ngalleg : avant (fr)\ngalleg : dans (fr) , dedans (fr)\n(En amzer) A-raok, kent\n— « [...], hag a-barzh dek eur e vezimp eno. [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 110.)\n(En amzer) A-benn ; ac'hanen (dirak ur ger hag a verk ur mare pe ur pennad amzer)\nGourc'hemenn a ra ma vezo, dre aked an tamaller publik, heuliet ar varnedigez-man abarz peder heur var-n-ugent, var blasenn Gounid ar bobl ouz ar gear-man, ma vezo moullet, embannet ha lakeat dirak daoulagad an oll e pevar c'horn douar ar Republik. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 208.)\n— An dra-ze ne ket diez da ober, hag, abarz eun anter-heur aman, eman ho lizer e Kastel. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 219.)\n(En amzer) A-raok ; kent (dirak un anv-verb)\nAn archer. – Sonjal a rankan, da genta, abarz ober netra. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 43.)\na-barzh ar fin !\ngalleg : avant (fr) , d'ici (fr)\nAdtapet diwar « https://br.wiktionary.org/w/index.php?title=a-barzh&oldid=218504 »\nKemmoù diwezhañ degaset d'ar bajenn-mañ d'an 20 Mae 2016, da 13:52.


Débat sur les difficultés du football amateur en BZH | Selaouit adarre an diviz !\nmercredi 4 mars 2015 à 22:21 Par Tudi Crequer, France Bleu Breizh Izel\nPlantet e oa bet kaoz er c'heleier diwar-benn ar football amatour e Breizh. War zigresk eo aet niver a c'hoarierien er c'hluboù abaoe dek vloaz hag ouzhpenn-se e oa cheñchet o dro spered. Astennet zo bet ar gaoz 'pad ugent munut. Adkavit amañ diviz ar sizhun.\nKomzet on eus d'ar 4 a viz Meurzh, etre 19e10 ha 19e30, diwar-benn ar football amatour. Ne z'a ket gwall vat an traoù gantañ e Breizh, da skouer, "kudennoù arc'hant a zo en holl c'hluboù" eme Olivier Kerdraon eil prezidant klub Dirinonn. Met ar pep gwashañ hervez Michel Plassart, e karg e Distrikt Norzh Penn-ar-Bed : "n'int ket ar c'hoarierien ar memes re eget a-raok, ne reont ket forzh deus buhez ar c'hlub hag ouzhpenn n'eus ket mui den d'ar sul evit ar matchoù. A-raok e oa 200 pe 300 den hiriv e z'eus 20 pe 30 d'ar muiañ..."\nMont a ivez an niver a dud enskrivet er c'hluboù melldroad war zigresk. War ar pevar departamant, e oa 166 767 e 2006 hervez Ligue Football Bretagne. E 2014 n'eus ket mui nemet 148 457 c'hoarier enskrivet.\nMankout a ra ivez tud evit bezañ tredeog. Ret e vefe kaout 300 e Distrikt Norzh Penn-ar-Bed pa n'eus nemet "250 bep ploaz" hervez Michel Plassart.\nKomzet n'eus ivez Visant Roue diwar-benn Skipailh Melldroad Breizh. Tud barrek a zo b'ar vro emezañ !\nOlivier Kerdraon , eil prezidant klub melldroad DirinonnMichel Plassart, e meur a gomision Distrikt Norzh Penn-ar-BedVisant Roue , karget deus an darempredoù evit Skipailh Melldroad Breizh\nSelaouit en-dro an diviz\nDIVIZ ar Sizhun EVIT ERELL


Journal de Renaud Camus, jeudi 9 juillet 2020\ncréée le vendredi 10 juillet 2020, 8 h 03Plieux, jeudi 9 juillet 2020, minuit et demi. Je me comporte décidément très mal avec Me Rimokh et son associé Me Bonichot, qui se ~~~~~~~~ ~~~ ~~~~ ~~~~ ~~~ ~~~ ~~~~~~~ ~~~ ~~~~ ~~~ ~~~~~~~~~ ~~~ ~~~~~~ ~~~~~ inadéquate. L’audience à ~~~ XVIIe ~~~~~~~~ ~~~~~~~ ~~~ “~~~~~~~” ~~~~~~ ~~~~ indifféremment du préservatif ou de ~~~ banquise se ~~~~~~~ ~~~~~. ~~ ~~~~~~ ~~~ ~~~~ ~~~~~~ ~~~~~~~~ ~~ ~~’~~~~~~~~, ~~~ ~~~~~~ ~~~~ ~~~~~~~~~ ~~~ l’huissier, qui reçoit ~~~~~ ~~~ ~~~~~~~~~~ ~~ ~~~ ~~~~~~~~~~~~ ~~~’~~~ ~~~~~~~~ ~~~~ ~~~~~~~~~~ ~~~ ~~~~~~~~~ ~~~~~ ~~’~~~ ~~~~~~~~~ ~~~~~~~~~~ ~~ ~~~ ~~~~~, ~~~ ~~’~~~ ~~~~ ~~~~ ~~~ ~~~~~ ~~~ ~~~~~~ date, et mes ~~~~~~~~ ~~~~~ ~~~~, ~~~’~~ ~~~ ~~~-~~~~~. ~~~ ~~~~~~ ~~~~~~ ~~~~~ ~~~~~~ ~~~~~ ~~~~~~~~~ ~~~~ ~~~~~~~~ ~~~~~~~~~~. ~~’~~~~~~ ~~~~~ ~~~ ~~’~~~~~~ ~~~~ ~~~~~ ~~~~~~~~~, ~~~~ ~~~~~~~~~ ~~~~~~, ~~~ il faut l’être ~~~~~ ~~~~~~~~~~ ~~~~ ~~~~~~~~~~~ ~~~~~~~~ ~~~~~~ ~~~~~~~~~~ ~~~ ~~~~~~~~~~~~ ~~~~~~~~ (~~~~~~ ~~~~ ~~~~~~ ~~’~~~~~). ~~~~~ ~~~~~~ ~~~~~ ~~~~~~~ ~~~ ~~~~~~~~~ ~~~ ~~~~~~~, ~~~~ ~~~ ~~~~~~~~~~~ ~~~~~~ ~~~ soi, et dont ~~’~~~~~~ ~~~~~~~~ ~~ ~~~~~, ~~~~~~ ~~~~ ~~~ ~~’~~~~~~~~~~~, ~~~’~~~ ~~~~~~~ ~~~~~ ~~~~~~~~~~~~~~~~ ~~~~~~~~. Me ~~~~~~~ ~~~ ~~~~ ~~~’~~~ ~~ ~~~~, ~~~ ~~~~~, ~~~~~ ~~~~~~~~~~ ~~ ~~~~~~~~~. ~~’~~~~ que l’avocat m’avait ~~~~~~~~ ~~’~~~~~~~~ ~~~ ~~~~ ~~~~~~~~ ~~~~~~~~~ ~~~ ~~~~~~~~~~~ ~~~~~~~~, ~~~~~~~~~~ ~~~ ~~~~ ~~~~~~ ~~~~~~~~ ~~~~~~~~ ~~ ~~’~~~~~~~~ ~~~ ~~~ ~~~~ ~~~~~~~ ~~~~~~~ ~~~ ~~~~~~~~~~~~~. ~~~ ~~’~~~~~~, ~~~~~~ que je suis, ~~~~~~~~~~~~~ ~~~~~~~ ~~’~~~~~~~~~~ ~~~~~~ démarche.\nMes ~~~~~~~~~ ~~~~~ ~~~~ ~~~~~~~ ~~~~~~~~~~~, ~~ ~~~~~~ ~~~ ~~~~~~~ ~~~~ ~~~~~~~~ — non, tâches, ~~~~ ~~~ ~~~~ ~~~~~~~~~~ ~~~~~ ~~~~~~ —, ~~~~~ ~~~~~~ tout à fait ~~~~~~~~~~~~ ~~~~ ~~~ ~~’~~~~~~~. ~~~~~~ ~~~ ~~~~~~~~~ ~~~~~~ ~~~~~ ~~~ ~~~~~, ~~~~~~~~~ ~~ ~~~ ~~~~~~~~ ~~~~~~~~~~~~~, ~~~~~~~ ~~~ ~~~~~ ~~~ ~~~~~~~~~~, ~~’~~~ ~~~~~~~~~ ~~~~~~~~ ~~~~~~ ~~’~~~~~~~ ~~ terminer avant, je ~~~~~~~ ~~~~~ ~~ ~~~~~ ~~~~~ ~~~ ~~~~~~~~~~~ ~~ ~~~~~~ ~~~~~~~~~ ~~~~~~~~~ : ~~~, ~~~ ~~~~~~~~, ~~’~~~~ tellement plus tard que ~~~ ~~’~~~~~~~ ~~~~~ ~~ ~~~~~. ~~~ ~~ ~~~~~~ ~~~~~~ conversation d’hier pour ~~~ ~~~~~~~~~ ~~~~ ~~~~~~~~. ~~’~~~ ~~~~~~ ~~~ ~~~~~~~~, ~~~~ ~~~ ~~~~~~~~ ~~~ ~~~~~~~~~~~, ~~~ ~~~ ~~~~~~~~~ ~~~~ ~~~ ~~~~~~ ~~~ ~~~~ ~~~~~~~~ ~~’~~~~~~, ~~~~~~ ~~’~~~~ ~~~~ ~~~~~~. Pierre passera le ~~~~~~~~~ ~~~~~~~ ~~~~~~. ~~~~~ ~~~~ ~~~ ~~~~~~ ~~~ ~~~~~~~ ~~~~~ tard.\nMe ~~~~~~~ ~~~~ ~~~~~~ ~~~~ ~~~~ ~~~~~~~~ ~~~~ ~~~~~~~~~ ~~~~~~~~ ~~~~~~~~~ ~~~~~~~~~~~ ~~~~~~~~ ~~~ ~~~~~~~~~~~ ~~~ ~~~~~~~. La jeune avocate ~~~ ~~~ ~~~~~~, ~~~ ~~~ ~~~ ~~~ ~~~~~~~, ~~~~~~ ~~~~~~~~~~~~~~~~~ ~~~~~~~~, ~~~~~~’~~ ~~~~~~~~ ~~~ ~~~~~ ~~~~ ~~~~~~~. ~~~~ ~~~ ~~~~~~~ ~~~~~~ ~~~~~~~ ~~~ ~~~~~~~~~~ ~~~~~ ~~~ ~~~~~~~~~~~~~ avant mon inévitable ~~~~~~~~~~~ ~~~~~~ ~~~~~ ~~~~~ ~~~ ~~~~~ ~~~~~~ ~~’~~~~~~~~~~~~.\nvoir l’entrée du jeudi 9 juillet 2020 et ses 2 images dans Le Jour ni l’Heure


VAKANSOU EN EUSKADI\nE vakansoù e oamp, ma mignonez ha me, e miz Eost diwezhan. Abaoe pell dija e oamp e sell da vont da weladennin Bro-Euskadi, ha setu perak hor boa dibabet tremen hor vakansoù eno.\nDa gentan e oamp en em staliet en ur gêriadenn vihan, brudet-tre, anvet "Espélette" e galleg, hag "Ezpeleta" en euskareg. Kavet hor boa, en-dro d'ar gêriadenn, un atant war ar maez, ur park en e gichen ha savet hon teltenn warnan. Pegen brav e oa al lec'h, me'lâr deoc'h! Sonjit 'ta! En-dro deomp ne oa nemet menezioù, parkeier e-leizh, glasvez, ur wazh vihan o redek aman hag ahont, denved ha saout o peurin tro-war-dro. E-kreiz ar c'horn-bro-se e oa staliet atant an dud a veve aze a rummad da rummad. Buan hor boa kejet gant an dud a zalc'he an ti-feurm. Ar wech kentan e oa deomp ober anaoudegezh gant Euskariz hag a ouie holl euskareg a-vihanik ouzhpenn-se! Ul lodenn vras e oa eus ar pezh a glaskemp aman. Plijet e oant ivez o komz gant Bretoned evel ma'z omp, ma mignonez bet ganet e Roazhon, ha me bet ganet e Lehon e-kichen Dinan. Tamm-ha-tamm hor boe tro da liamman darempredoù ganto, da zeskin o yezh, da zizolein o buhez hag o c'hudennoù ivez.\nBez' e oa ivez ar gêriadenn, "Ezpeleta" evel ma vez graet outi gant an Euskariz ; ul lec'h brav a zo anezhi, gant ur c'hastell kozh en ur giz euskarat, hag ivez gant un iliz, dishenvel-krenn diouzh ar re a vez kavet e Breizh, ha savet ur vered en-dro dezhi. Evel just e oa kalz a draoù all plijusoc'h : ar pimant da skouer, istribilhet ouzh mogerioù an tiez, ar pezh a ro livioù splann d'ar gêriadenn d'an hanv.\nA-hend all hor boa gweladennet kêrioù all : St-Jean-De-Port, Aïnhoa, Souraïde, St-Jean-De-Luz war an aod da skouer e-touez ar re anavezetan ... Met ar re a blije deomp ar muian a oa ar c'hêriadennoù er menezioù. Ya, mont da vale war ar gwenodennoù a roe kalz a blijadur deomp. Kalz denved a oa, ha kalz a gezeg gouez ivez. Estlammet e oamp bet o welout anezho en o frankiz, o c'haloupat er parkeier, den ebet da zifenn outo da vont e-lec'h m'o doa c'hoant. "Pottok" ['p ti k] a vez graet outo gant an Euskariz ; kezeg pennek, frank ha bihan a zo anezho ivez, boazet da vevan o-unan er menezioù, kustum ouzh an amzer rust a vez er vro-se.\nA-benn ar fin hor boa lezet ar c'hezeg, an denved, ar menezioù hag an Euskariz da zistrein da Vreizh, skeudennoù e-leizh en hor penn, kalz a istorioù ganeomp da zezrevell d'ar re all, keuz ganeomp o kuitaat ul lec'h ken brav, ken plijus, ken sioul, met plijet-kenan o vezan dizoloet ur vro, ur bobl hag ur yezh.\nMat, evit echuin ma danevell vihan e fell din kontan deoc'h perak e kavan ken plijus ar vakansoù. Da gentan peogwir int vakansoù just a-walc'h, da lavarout eo n'eus sousi ebet da gaout.N'eus nemet sonjal en traoù a blijfe deomp ober. Tu a zo deomp hunvreal neuze, tu a zo deomp diskuizhan en ur zizolein traoù nevez na anavezemp ket betek-henn. Kalz a zorojoù a zo digor d'an dud, ha n'o deus nemet dibab unan ha kemer penn an hent da vezan kaset d'o flijadur.


Plages Bretagne : côte bretonne et littoral breton\nAodoù Breizh : traezh fin ha takadoù ledan\nNe c'haller ket chom hep anaout traezhennoù Breizh, a zo e-touez ar re gaerañ en Europa. Meur a stumm o deus ha liesseurt eo an aergelc'h a vez enno. Met heñvel int e-keñver un dra : o zraezh fin hag al livioù a bep seurt ma 'z a an oabl da gejañ gant ar mor.\nLec'hioù a-feson evit chom da ziskuizhañ pe ober sport zo eus aodoù Breizh. Pe e vefent oufoù bihan pe takadoù traezh fin pe bili divent ez eo an aodoù tachennoù frankiz digoust. Warno e c'hall an den bezañ en e jeu hag ar re vihan bevañ a bep seurt avanturioù.\nDigor int d'an holl hag e surentez e vezer enno.\nTost ouzh an aod, mod pe vod\nEus ar reter d'ar c'hornôg, forzh pelec'h e vefed o vakañsiñ, e kaver war aodoù Breizh, a-hed 2800 km etre Mor Breizh hag ar Mor Atlantel, lec'hioù liesseurt evit kouronkañ. N'ho pez nemet un toullad metroù d'ober a-wechoù, pe 1 eur 30 hent d'ar muiañ pa vezer e Kreiz-Breizh. Evit ar re a blij dezho mont e-barzh an dour ne vez ket re bell an aod gwech ebet. Setu aze perzhioù mat ul ledenez !\nParadoz ar vugale, pe e vefent bras pe bihan\nKavout a reer war aodoù Breizh takadoù kouronkañ evezhiet ha kluboù evit ar vugale, anez koll gwir berzhioù naturel al lec'hioù-se. Plijout a ray d'ar familhoù profitañ eus tachennoù frank o kemer perzh e kenstrivadegoù kestell traezh, o tastum kregin, o rouzañ, o piknikañ pe o kouronkañ. War an traezhennoù e c'hall pep hini kavout traoù d'ober diouzh e zoare, ha pa ne oar ket neuial ! Ken gwir all eo evit ar re a blij ar sport dezho : kreizennoù merdeiñ zo e pep lec'h war an aodoù ha skolioù bageal a gaver e kement traezhenn zo pe dost. Evit an dud a blij dezho bezañ o-unan pe chom da hunvreal ez eus oufoù dizro ha sioul. Gallout a ra pep hini kaout e walc'h pa vez ar mare da wiskañ dilhad-kouronkañ ha da ledañ dienn heol, gant ma ne vefe ket gor an amzer.\nLec'hioù kaerañ arvor Breizh\nAr Sableg Vras en Enez-Groe, Añs ar Werje e Sant-Kouloum, Aod Langoz e Loktudi, Traezh ar Beleg e Tregastell, Aod ar Gwendraezh e Konk-Leon, ar Min Aour e Pennestin, Penn Bronn en Turball... meur a draezhenn a c'hallfe bezañ lakaet da draezhenn gaerañ Breizh. C'hwi hoc'h-unan avat a vo gouest da ziskoachañ al lec'h re-bar d'ur baradoz a viot sot gantañ.\nAdkavit kement a zo da c'houzout diwar-benn ar bezhin glas.


Isabel Maria de Bragança, rejantez Portugal - Wikipedia\nIsabel Maria de Bragança, pe Isabel Maria da Conceição Joana Gualberta Ana Francisca de Assis Xavier de Paula de Alcântara Antónia Rafaela Micaela Gabriela Joaquina Gonzaga de Bragança e Bourbon (1801 — 1876), a oa un infantez portugalat hag a voe rejantez Portugal e-pad daou vloaz.\nGanet e oa e palez Queluz e 1801. Pevare bugel ar roue João VI hag e bried Carlota Joaquina de Borbón e oa. E 1808, da seizh vloaz, e rankas Isabel Maria mont en harlu da-heul he zud, da Vrazil, pa oant o tec'hel rak arme c'hall Napoleone Buonaparte a oa oc'h aloubiñ Portugal.\nE 1822 e voe embannet dizalc'hiezh Brazil gant ar priñs Pedro.\nE 1826, pa oa klañv-fall João VI, ec'h anvas ur c'huzul rejañs renet gant an infantez Isabel Maria, pemp bloaz warn-ugent dezhi. Er bloavezh-se edo Pedro, ar priñs pennhêr, e Brazil, dizalc'h abaoe pevar bloaz, e vreur Miguel e Vienna, ar rouanez Carlota Joaquina a oa harluet e Queluz, hag ar merc'hed henañ, c'hoarezed Isabel (Maria Teresa ha Maria Francisca de Assis de Bragança) a oa dimezet da infanted spagnol. João VI a varvas pevar deiz goude embann an dekred.\nDerc'hel ar c'huzul a reas Isabel Maria, goude marv ar roue zoken, da c'hortoz distro he breur ar pennhêr, betek miz C'hwevrer 1828. Ouzhpenn Isabel Maria e oa er c'huzul: ar c'hardinal Patrício da Silva; 6vet Dug Cadaval; 1añ Markiz Valada; Kont Arcos. Da eilerien dezho e oa ar c'hwec'h ministr-stad .\nPedro IV avat a laoskas e gurunenn gant e verc'h Maria da Glória a oa e Londrez\nE 1828 en em dennas Isabel Maria evit reiñ lec'h da Maria da Glória, merc'h henañ Pedro IV (ha Pedro Iañ Brazil), a oa da eurediñ d'hec'h eontr Miguel Iañ. Hennezh, en e du, a oa da ober le da zoujañ Karta Bonreizhel 1826 embannet gant Pedro IV. N'eo ket evel-se avat e troas an traoù.\nE miz Mezheven ec'h embannas Isabel Maria e:\nTouiñ a ran seveniñ ha lakaat seveniñ ar Garta Vonreizhel roet gant ar Roue Dom Pedro IV d'an 29 a viz Ebrel 1826, evit rouantelezhioù Portugal hag an Algarve hag e zomanioù, tão inteira e fielmente como nela se contém.\nPedro IV, hag a ouie koulskoude penaos e oa kont er rouantelezh, a embannas un dekred e 1827 da reiñ ar rejañs d'e vreur. Miguel a erruas e Portugal e 1828, da gas da benn rejañs an infantez Isabel Maria. Karta Bonreizhel Portugal a voe kalzik a dud o sevel a-enep dezhi, ha Miguel en o zouez.\nBrezel-diabarzh Portugal a voe etre harperien Pedro hag e verc'h Maria, ha re Miguel. Trec'h e voe kostezenn Maria hogen ne baouezas ket an dizemglev entre ar c'hambroù hag ar vinistred, hag ivez abalamour da droioù ha gwidreoù ar rouanez intañvez Carlota Joaquina.\nE fin he buhez ne blede Isabel Maria nemet gant aferioù ar relijion gatolik. Mervel a reas dizimez e Benfica, en ardemez Lisboa, ha beziet e voe e São Vicente de Fora.\nAdtapet diwar « https://br.wikipedia.org/w/index.php?title=Isabel_Maria_de_Bragança,_rejantez_Portugal&oldid=1847613 »\nDernière modification le 23 Gwe 2019, à 18:48\nKemmoù diwezhañ degaset d'ar bajenn-mañ d'an 23 Gwe 2019, da 18:48.


Journal de Renaud Camus, mercredi 13 novembre 2019\ncréée le jeudi 14 novembre 2019, 14 h 14\nmodifiée le vendredi 15 novembre 2019, 0 h 25Plieux, mercredi 13 novembre 2019, minuit et demi. Nous avons revu ce soir un long documentaire américain sur Henry Ford, pas mauvais, très explicite ~~~~ ~~~ ~~~~~~~ ~~~ ~~~~~~ ~~~~~~~~ ~~~~~~~~~~~, ~~~~~ ~~~~, ~~~~~ ~~~~ ~~~~~~~~ The ~~~~~~~~~ Independent, mais qui ~~~ ~~~~ ~~~~ ~~~ ~~~~ ~~~ ~~~~~ ~~~~~ ~~~~~~~ ~~~ ~~~ ~~~~~~~~~~~, ~~’~~~ ~~~~~, ~~~ ~~~~ ~~~ ~~~~ ~~~~ ~~~~~ ~~~ ~~~~~~~~ ~~~ ~~~~ ~~~~~~~~~ ~~~~~ ~~~ national-socialisme et les ~~~~~~ ~~~ ~~~~~~~~~~~~~~. ~~~ ~~~~ ~~~~~~~~~ ~~~~ ~~’~~~~~~~~ ~~~ ~~~~ ~~~ ~~~~~~~~. ~~~~~~ ~~~~ ~~~~~~~~, ~~~~ ~~~~~ ~~~~~~~~ ~~~ ~~~~~~~~ ~~~~~~ ~~~~~~~~~~ ~~~~~ ~~~ ~~~~~ ~~~~~~~~ ~~~ Max Wallace, The ~~~~~~~~~ ~~~~~ : ~~~~~~ ~~~~~, ~~~~~~~~ ~~~~~~~~~~, ~~~~ ~~~~ ~~~~~ ~~~ ~~~~ ~~~~~~ Reich. ~~~~~~ ~~~~ ~~~ ~~~~~~~~~~ ~~~~~ ~~~~~~~ ~~~~~~~~~ ~~~~ ~~~~~~~ ~~~ ~~’~~~~~~ ~~~ ~~~~~~~ ~~~~~~~~~~~~ de l’apartheid, ce ~~~~~~, ~~~~~-~~~ ~~~ ~~~~~, ~~~~ ~~~ ~~~ ~~~~~ ~~~~~ ~~~~~ ~~~~~~~~, ~~~ ~~~~~~~~~~~~~ ~~~~~~~~ ~~ ~~~~ ~~~~~~~~~~~~~~. ~~~~~~~~~~ ~~~ ~~~~~~~~~~~ ~~~~~~~~ ~~~~~~~~~ ~~~ ~~~~~~ ~~~ ~~~ ~~~~~, on y voit ~~~ ~~~~~~~~ ~~’~~~~~~~~~~ ~~~ ~~~ mot Axis ~~~ ~~~~~ ~~~~~ ~~~~~~~~~~~ — ~~~~~ ~~~~~ ~~~~~~~ ~~~~~~~~~~ ~~~~ ~~~~~~~ ~~~~ ~~~~~ ~~~~~~~~, ~~~ ~~~~~ ~~’~~~ ~~~~~~ ~~~ ~~~~ qui, à un ~~~~~ ~~’~~~~ ~~~~~ ~~~~~~~~~~~~ (~~~~~ ~~~~~-~~~ ~~~~~ ~~~ ~~~~~ ~~~~ ~~~~~ ~~~~~~~~~), ~~~~~ ~~~~~~~~~ ~~~~~~~ ~~~ ~~~ ~~’~~~~ ~~~~~ ~~~~~~~~~~ ~~~ ~~~~~~~~~~ ~~~~~~. ~~~~~~ ~~~ ~~~~~~~~~ ~~~~~~ fréquemment ce volume, ~~~ ~~~~ ~~~~~ ~~~~~ ~~~~~~~~~~ ~~~~~~~ ~~~~ ~~~~ ~~~~~~ ~~~~~~, ~~~~~~~ ~~~ ~~~~~~~~ ~~’~~~~~~~~~ ~~~ ~~~ ~~~~~~~~~~~~~, ~~~~~ ~~~ ~~~~~~ ~~~~ ~~~~~~~~. ~~~ ~~~~~~~~~~~~ ~~~~ ~~~~~~~~~~~~~ ~~~~ Soullier lors de ~~~ ~~~~~~~, ~~~ ~~~~ ~~’~~~~~~ ~~~~~~~ ~~~~~~ ~~~ ~~~~~~~~~~~~~~ ~~~ ~~~’~~~ ~~~~~~~~ ~~~ ~~~ ~~~~~~~~, ~~~~~ ~~~~~~~~, ~~~~ ~~~~~ ~~~ ~~~~~~~~ ~~~ ~~~ ~~~ ~~ ~~~~~ ~~~ cliché, qui apparaît ~~~ ~~~~~~ ~~’~~~~~~~~~~~~~ ~~~ ~~~ ~~~~~~~~ ~~~ ~~~~~~ ~~~ ~~’~~~~~~~~ du Monde ~~~ ~~~~~~~~ ~~~~~~~~~, “~~~~~~~ ~~~~~~, ~~~~ ~~~~~~~~ ~~~ ~~~ ~~~~~~” — ~~~ ~~~ ~~~~~ ~~~ l’on peut le ~~~~~ ~~~~~~~~~~ ~~~~~ ~~~ ~~~~~~~~ ~~~~ ~~~~~~~. ~~~ ~~~~~ ~~~~ ~~~~ ~~~~~~~~~~~~~ ~~~~~~~~~~ ~~~~~ ~~~~~ ~~~~~~~, ~~~~~~~~, ~~~ ~~’~~~~~~~~~~~, ~~~~~~~~~~~ ~~~~~~~~, ~~~~~~~~~~~ ~~~~~~~~, ~~~~~~~~ ~~~ ~~~~~~ : le livre de ~~~~~~~~ ~~~ ~~~~~~~~~ ~~~~~~~ ~~~~~~~~~~ ~~~~~ ~~~ ~~~~~~~~, ~~~~~ ~~~ ~~~~~~~~~~, très ~~~ ~~~~~~~~~~, ~~~~~~~~~~~ ~~~ ~~~~~~~~~~ ; ~~~, ~~~~~~~~~~~~~~, ~~~~ ~~~~ plus.\nÀ ~~~~~~~ ~~~ ~~~ ~~~~~~~~~~~~, Ulrich Lebeuf, l’article ~~~~ ~~~~~~ ~~~~ ~~~ joue ~~~~~ ~~~~, ~~~~~~ ~~~ ~~’~~~~~~ ~~~~~~~ ~~~ ~~~~ ~~~~~~~~ ~~~~ ~~~~~~~~~ ~~~ ~~~~ ~~~~~~ ~~~~~~~~ ~~~~~~~, ~~~ ~~~ ~~~~ ~~~~~~~~~ ~~~~ ~~~~~~~ de vue, alors ~~~~ ~~~ ~~’~~~ ~~~~~ ~~~~ ~~~ ~~~~~~~ ~~~~~ ~~~~~~~~~~~ ~~ ~~~~ ~~~~~~~~~. ~~~~~ ~~~ ~~~~~~ ~~~~~~~ ~~~~ ~~~~~~~~~ ~~~ ~~~~~~~ comme intarissable ~~~~ ~~~~~~~~~~~, ~~~~~~ ~~~~ ~~~ me suis contenté ~~~ ~~~~~~~~~ ~~ ~~~~ ~~~~~~~~~~ ~~~ ~~ ~~~~~~~ ~~~ ~~~~~~~~~~~~, ~~~~~~~~~~~~~ ~~~~~~~~ ~~~~ ~~’~~~~~~, ~~~ ~~~~ ~~~~~, ~~~ ~~~~~ ~~~~~~~~~~ ~~~~~~~~~~ ~~~~~ ~~~ ~~~~~~ ~~~~ ~~’~~~~ ~~~~~ et qui me ~~~~~~~~~ ~~~~~ ~~~~~~~. ~~~~~ ~~~ ~~’~~~~ ~~~~~~~~~~~ ~~~~~, rien, rien, ~~~~~~ ~~~~~~, ~~~~~~ ~~~~, ~~~~~~ ~~~~~~~~ ~~~ ~~~~~~ ~~~~~~~~~~, ~~~ ~~~~~~ ~~~~~~~, ~~~ ~~~~~~ ~~~~~~~~~~, ~~~~ ~~~ puisse être utilisé ~~~~~~~ ~~~~~, ~~~~~ ~~~ ~~~ ~~~~~~~ ~~~ ~~~~~~~~~~~~~ ~~~~~~~~~, ~~~~~ ~~~ ~~~~ ~~~~~ ~~~~~~~~. ~~~~~~ ~~ ~~~ ~~~~ ~~’~~~~~~ ~~~~ ~~~~~ ~~~ ~~~~~ ~~~~~~ (~~~ ~~~~~~~~~~~~ ~~~~~~~, l’écologisme, l’anticoncentrationnisme, les ~~~~~~~~~~~ ~~ ~~~~~~~ ~~~ ~~ ~~~~~~~, ~~~~.), ~~~ ~~~~ ~~~~~~~~ ~~~~ ~~~ ~~’~~~~~~~ ~~~~, ~~~~ ~~~ ~~’~~~~ ~~~~~ ~~~~~~ ~~~~~ ~~~~ ~~~~~~~~. ~~’~~~~~~~~ ~~~~ ~~~ ~~~~~~ ~~’~~~~~~~~ d’ailleurs, à ne ~~~~ ~~~~~~~~~ ~~~ ~~~~~~~~~~~~ ~~~ Petit Remplacement ~~~~~ ~~~~~~~-~~~~~~~~~~ ~~~ ~~~~~ ~~~ ~~~~~~ ~~~ Tweets ~~~~ ~~~~ ~~~~~~, ~~~~ ~~~~ ~~~~~ ~~~~~~~~~~~ ~~~~~~~~~~~. ~~~ ~~~~~~~~~~~~~~ ~~~~~~~ ~~~~~~~~~~ à mille petites ~~~~~~~~~~ ~~~ ~~~~~~~. ~~~ ~~~~~ ~~~~ ~~~~~ ~~~~ ~~~~ ~~~~~~~~ ~~~~~~~~, ~~~ ~~~~~~~, ~~~ ~~~~~~~~~ ~~’~~~~ ~~~~~~~~~~~~ ~~~~~~~~~~.\nvoir l’entrée du mercredi 13 novembre 2019 et ses 7 images dans Le Jour ni l’Heure


Pajenn:Juluen - Evel ma pardonomp.djvu/16 - Wikimammenn\nPajenn:Juluen - Evel ma pardonomp.djvu/16\nbennak mont da welout e pelec’h ez’ int manet... Red eo mont... n’eus ket da lavarout nann... »\nMet piou a yeje ! Den ne lavare : « Me’ c’3iay »...0, gaou a larfen, ma rofen d’eoch da gredi, e oant, holl, tud aônik... Ne oant ket, pell ac’hano ! Met ken trempet e oant bet holl, gant ar glao... hag ar yenienn en doa ken kroget en o izili, ma oant holl prest da vervel gant ar riou.\nYANN, o kaout hir ar gaoz\nHa neuze, Soéz ? Hastit buan !... hastit buan !...\nSOEZ, a zebr Ioaiadou, eur wecli an amzer\nHaneuze!?... Ac’hanta, ya !... Gortoz, eur pennadig, yann ! Moarvat, ne dan ket da vouga, gant ma skudellad soub, evit ober plijadur d’it... Neuze ’ta YannGerdu, da dad koz, a savas e vouez, hag a lavaras evel-hen : « Alo, pôtred p’ eman d’ober eman dober... ha dioustu... ha n’eo ket warc’hoaz... Hag hen, en e vag... ar gwella hini a oa anezo... lemm he fenn arôk, ma troc’he an taoliou, evel netra... ha, gantan, daou pe tri besketaer ail, goude beza kemeret peb a hanter-porsion... Ne oa ket re evit tomma d’ezo, eun tammig.\nNann ! Nann l Soéz... ha neuze, gounezet mat o doa o zakeun... Hag o dije bet, evid eur wech, eur banac’hig e-tu-hont d’o cliont, ne oa mann da lavarout !\nNann, ’velkent, memez-tra ! Môn !... Ha setu, eun eur bennak goude, pe war dro, distro ar bôtred... bag Pôtr Fantig a oa bet savetaet ha feement hini a oa en he bourz. E tu all da Weltaz he devoa renket eoria. Hag int holl ?\nd’ar gêr, da glask o c’hoan... ne oa ket re abret.\nHa lestr ar Hollandiz ?...\nArsa ! ma mabig, n’out ket evit gortoz !... N’omp ket bravoc’h, aman, eget er maez, erru an noz anezi... dindan an avel hag ar glao. Ar mor, ldevit, ne ra van ebet, o welout tud o kemer kement-se a boan, Pa vez fall ar mor en deve naon, peurvuia, ivez. Hag henvel ouz eur bleiz kounaret, ne glask nemet lonka. Bigi, gobïri, biskinennou, goelettinier, taer-gwerniou, mat e vezont holl d’ezan, ne sell ket ker berr-se, al loen azo anezan... Aclianta, a-boan ma oa da vag Pôtr Fontig beza erru er porz, ma n’ em gavas, hag hen berr warnan, letanant ar valtouterien, da lavarout ez oa eun taer-gwern hollandad, en argoll, war-zu ar Jentilez.\nAdtapet diwar « https://br.wikisource.org/w/index.php?title=Pajenn:Juluen_-_Evel_ma_pardonomp.djvu/16&oldid=129204 »


Paimpol 2023 - Festival du Chant de Marin en Bretagne - Gouel\nMorioù an Hanternoz, Afrika, ribloù ar mor Kreizdouarel, an inizi, an holl inizi, broioù ar Reter, an Amerik, ar broioù keltiek… Gouel Kan ar Vartoloded ha Sonerezhioù Morioù ar Bed en deus ho lakaet da veajiñ kalz endeo, hunvreal kalz ivez…\nA-benn an abadenn a zeu (d’ar 11, 12 ha 13 a viz eost 2017) e kinnig deoc’h mont war…\nHENTOÙ AR SAV-HEOL\nMarco Polo, Vasco de Gama, Magellan... Mont a ra – bageal a ra ! – Gouel Kan ar Vartoloded da-heul an ergerzhourien veur bet o tizoloiñ bed ar reter hag e binvidigezhioù. Hent ar seiz, hent an te, hentoù ar spisoù… Dre « hentoù ar Sav-Heol » e klaske ar re-se diorren ar c’henwerzh mor. Harpet e oa bet kalz an eskemmoù sevenadurel ivez gant an hentoù-se… hag e talc’hint d’en ober da geñver ar Festival.\nIstanbul, Armenia, Iran, Mongolia, Samarkand, Kab ar Spi Mat, ar Reünion ha Madagaskar, Kachmir, Mumbai, Kalkuta hag an Indez, Sri Lanka, Singapour, Sina, Japan… Evit ar wech c’hoazh en em ginnigo Pempoull d’ar beajoù, d’an hunvre ha d’an achaperezh, d’ar c’hejadennoù, d’al levenez ha d’an imor vat, d’an digêriañ… Hag e kinnigo dizoloadennoù kaer a-fet sonerezh.\nWar ar programm, sonerezhioù ar bed, kanoù martoloded, sonerezhioù Breizh, fañfarioù, bagadoù, festoù-noz, diskouezadegoù, abadennoù evit an arvesterien yaouank, tañvadegoù produioù eus ar vro… hep disoñjal an daou c’hant bennak a vagoù hengounel a droio porzh Pempoull en ur c’hinkladur meurdezus.\nPevare brasañ festival e Breizh a ro emgav deoc’h evit e drizekvet abadenn d’an 11, 12 ha 13 a viz eost 2017, e porzh Pempoull.\nUr gwir gouel poblek\nE 1989 an hini eo e oa bet ganet Gouel Kan ar Vartoloded. Daoust d’an deroù bezañ leun a bromesaoù evit an dazont e chomas ar gouel a-sav adal 1991.\nEüruzamant e oa bet adlañset an abadenn gant ur gevredigezh nevez e 1997, ha kadarnaet ganti, gant tost da 80 000 a arvesterien, pegen diziouerus eo ar fest.\nAbaoe 1997 e vez eus ar Gouel bep eil bloaz neuze (er bloavezhioù ampar). Gant ouzhpenn 1000 youlad engouestlet er c’heñver-se eo ul lodenn vras eus rouedad kevredigezhel bro Bempoull hag en em gav war ar bourzh evit sikour an aozerien, ar pezh a dalv da brouenn eus spered familh an abadenn hag a ziskouez pegen gwriziennet eo er vro, pa vod bremañ bewech war-dro 155 000 arvester war porzh Pempoull.\nPerak ur berzh ken bras ? ’Blam n’eo Pempoull nag un dolpadeg bagoù hengounel e-giz ar re all, nag ur gouel sonerezh evel ma vez kalz… AN emvod etrebroadel evit ar c’hanoù martoloded hag an tonioù hej-dihej eo Gouel Pempoull da gentañ-penn.\nHa dreist-holl n’eo ket Gouel Kan ar Vartoloded un abadenn artifisiel pe artifisieloc’h bet degaset e kêr. Gwriziennet don eo en identelezh, en hengoun hag en istor Pempoull.\nPempoull, deskerezh ar mor\nPempoull zo lec’hiet war aodoù hanternoz Breizh. Ur porzh-mor eo, bet savet ar c’haeoù kentañ anezhañ e 1842. Al lennoù-porzh, savet etre 1878 ha 1902, a zo bremañ gouestlet d’ar bagoù-bageal ha d’ar pesketaerezh artizanel.\nMet da vare berzh mat ar gêr, hini ar « pesketaerezh d’an Island » bet sublimet gant Loti pe Botrel, d’ar c’houlz-se e oa ouzhpenn 80 goueletenn a-regennoù e-barzh lennoù-porzh Pempoull, o reiñ tu da dremen eus ur c’hae d’egile war droad en ur vale war bourzh al listri. Brudet e oa neuze Pempoull evit bezañ unan eus ar porzhioù-mor pennañ evit ar morueta.\nEus Kroaz an Intañvezed da Voger ar Re Varv betek porzh Pempoull, sterniet en ur skrin a annezoù paramantourien kozh, eo hollvezant eno louc’h an hanez glorius ha mantrus-se.\nPelec’h lidañ an avañtur-mor-se estreget e Pempoull ? E Pempoull m’he deus bet pep familh he lod, en un doare skrijus a-wechoù, er glad boutin-se, ur glad prizius ha bresk a adkaver roud anezhañ evel-just e kanaouennoù ar vartoloded.\nN’eus ket a ginkladur gwelloc’h evit ur Gouel ma chom e neudenn, diouzh red an emdroadurioù bet dibabet a-ratozh, ar c’hanaouennoù-mor.\nGourc’hemennoù ar gouel / Ar bedadenn da veajiñ\nAn holl strolladoù a ra gant ar stil sonerezh-se, bev-buhezek war hon aodoù, zo tremenet dre Bempoull pe o deus c’hoant da vont di da seniñ.\nN’eus abadenn-vor all ebet hag a c’hallfe diskouez un hevelep roll troioù kaer : e 2011 c’hoazh e vo un 60 strollad bennak hag a gan kanaouennoù-mor oc’h aloubiñ porzh Pempoull e-pad 3 devezh ar gouel.\nWar an holl vagoù, e pevar c’horn ar bed, e talveze ar c’hanaouennoù-se da luskañ ha da reizhañ embregadennoù ar vartoloded, er bourzh pe war ar c’hae. War vor, hag e tavarnioù ar porzhioù, e tegasent plijadur d’ar prantadoù diskuizh na c’halled ket tremen hepto.\nDiamzeret eo bremañ o zalvoudegezh a drugarez da araokadennoù an teknik, setu m’eo deuet ar c’hanaouennoù martoloded da binvidikaat glad ar mor hag ar sonerezh hiziv an deiz, pa vez kontet deomp gant ar sonennoù-mor avanturioù marzhus, enno beajoù ha dizoloadennoù, peñseoù ha kurioù, karantez ha kamaladegezh.\nBep eil bloaz e klask Gouel Pempoull enoriñ an holl vartoloded-se zo o c’hanaouennoù kement a destenioù eus an avanturioù-se, deuet betek ennomp gant an hengoun dre gomz hag an dastumadegoù sevenet gant un nebeud tud entanet.\nMard eo Pempoull ur porzh-mor, ur gêr eus Breizh zo anezhi ivez, ha ne fell ket dezhi ankouaat he gwrizioù : un tamm mat eus ar programm a raio kont gant sonerezh ha kanaouennoù Breizh.\nHoll anvioù brudet al leurenn vrezhonek, eus Alan Stivell da zDan ar Braz, en ur dremen dre zDenez Prigent, Erik Marchand, Nolwenn Korbell, Gilles Servat… zo deuet di d’en em broduiñ.\nKêr digor ha lec’h tremen, reiñ a ra Pempoull da soñjal diharz ivez er beajoù a bellvor. En heklev da gement-se e ro programmadur ar Gouel ur plas bras da sonerezhioù ar bed, en ur dremen eus aodoù hanternoz Europa da ribloù ar mor Kreizdouarel, eus broioù ar Reter da Afrika, eus an Amerik da Geltia…\nGoran Bregovic, Idir, Carlos Nuñez, Rokia Traoré, Touré Kunda, Johnny Clegg, Marianne Faithfull, an Tambours du Bronx, Buena Vista Social Club… evit chom hep menegiñ an holl anezhe, zo deuet da rannañ leurenn vras Gouel Kan ar Vartoloded.\nUn emvod bagoù hengounel\nFest ar bagoù kozh eo ivez Gouel Pempoull. Bep daou vloaz e vez degemeret er porzh meur a gant bag eus mare ar bagoù e koad.\nHa war o bourzh, o akipajoù, tost da 1000 « bleiz-mor » touet, kozh ha yaouank. Derc’hent ar gouel e kemeront perzh e « pred an akipajoù », ur pred brudet ha buhezek anezhañ, ha bep beure e kemeront perzh er gornadeg a gemenn digoradur ar gouel.\nTri devezh-pad e vez kinklet lenn niv. 1 porzh Pempoull gant gouelioù liesliv biskinennoù Kankaven ha Granville, old-gaffers ha bokoù-kourser Sant-Maloù, bagoù kregina morlenn Brest… bagoù deuet a bep lec’h, eus Dukark d’ar Roc’hell, eus Jerzenez ha Gwerzenez, eus aodoù kreisteiz Bro-Saoz, eus an Izelvroioù, eus Iwerzhon pe Alamagn… ha bageier dre-lien ha dre-roeñvoù…\nUr gouel keodedour\nGouel Pempoull en deus pennaennoù !\nPrederiet gant dazont ar blanedenn Douar, emañ-eñ e-touez gouelioù diazezourien Kengor ar gouelioù engouestlet evit un diorren padus ha kengret, m’eo izili anezhañ 23 gouel eus Breizh, hidiv an deiz.\nPrederiet gant dazont Breizh, deuet eo da vezañ ezel eus kevredigezh produet e Breizh. Gant ar youl voutin da ober evit sked touristel, evit diorren armerzhel ar vro, dre dalvoudekaat un identelezh kreñv.\nPrederiet gant bevliesseurted sevenadurel, tomm eo ouzh brudañ yezh ha sevenadur Breizh. Betek dont da vezañ, e 2008, ar c’hentañ gouel eus Breizh o tapout al label Ya d’ar Brezhoneg, roet gant Ofis ar Brezhoneg.\nFilm daranviñ #PL2023


Nesiocypraea aenigma - Wikipedia\nNesiocypraea aenigma a zo unan eus ar pevar spesad a vez renket er genad Nesiocypraea e kerentiad an hoc'higed-mor hervez Word Register of Marine species WoRMS. Ur spesad kregin dizoloet diwezhat ha ral a vev e Su-Afrika.\nDiskrivet eo bet ar spesad gant Lorenz e 2002 dindan an anv genad Nesiocypraea.\nCypraea aenigma (Lorenz, 2002) hervez ar re a renk an holl spesadoù Cypraeidae er spesad nemetañ Cypraea.\nNesiocypraea midwayensis, Nesiocypraea teramachii, Nesiocypraea lisetae spesadoù all ar genad.\nLec'h bevañ ar spesad a zo er Su-Afrika en Natal.\n↑ Lec'hienn WoRMS Word Register of Marine species, bet sellet outi d'an 21 a viz Eost 2014, http://www.marinespecies.org/aphia.php?p=taxdetails&id=395577(en)\n↑ Lorenz F. (2002) New worldwide cowries. Descriptions of new taxa and revisions of selected groups of living Cypraeidae (Mollusca: Gastropoda). Schriften zur Malakozoologie aus dem Haus der Natur-Cismar 20: 1-292, pls 1-40,page(s): 64 in WoRMS Word Register of Marine species, bet sellet outi d'an 21 a viz Eost 2014, http://www.marinespecies.org/aphia.php?p=taxdetails&id=395577(en)\nAdtapet diwar « https://br.wikipedia.org/w/index.php?title=Nesiocypraea_aenigma&oldid=1977918 »


Tag hag an ebeul - Wikimammenn\nLe Dault, 1950 (p. 177-181)\n◄ Ar priñs Ael ha roue al Lec’h-Du Tag hag an ebeul Ar gwilhaoued alaouret ►\nTag en devoa daouzek kazeg, ha kenep e oant ho daouzek. Trei mat a rejont holl. Unan eus an ebeulien (bouchou, ealed), avat, a oa glas-glizin. Hag eun deiz, Tag d’e welout. Kerkent ha m’emañ tost d’ezañ, setu an ebeul o komz :\n« Tag, » emezan, « arabat d’it krena abalmour ma klevez ac’hanoun o kaozeal. Gra kement a livirin d’it, hag eülus e vezi. »\n« Ha petra ’liviri d’in ? »\n« Da genta ez i paour. Gwerza da diegez a ranki ha da gezekenned da heul. Da c’hortoz avat, laz an unnek ebeul-all hag e giz-se e viri d’in va-unan laez an daouzek mamm e-pad c’houec’h miz. Tap eur reunenn eus va lost ha sko ar bouchou bihan all ganti. Raktal e varvint. Me, neuze, a cheñcho liou hag a vezo eun ebeul kaer ac’hanoun. »\nTag a gemer ar reunenn raktal, a stok ouz an ebeulien-all ganti. Mervel a reont kerkent. Ha dioustu an ebeul glaz-geot a cheñch liou hag a zo eur c’haer a ebeul : kaeroc’h ne voe ket.\nMet Tag a gouezas an dichañs warnañ. Ret e voe d’ezañ gwerza e vereuri hag e loened, ha ne chomas gantañ nemet an ebeul komzer, tra ken. Hag hemañ d’ezañ :\n« Tag, me a rank mont kuit diouzit. Te ’lavaro oun dianket. Hag e teuï da balez ar roue da glask ac’hanoun. Va c’havout a ri eno. Ne liviri da zen, evel just, e ouzoun-me an traou. Ar roue a c’houlenno ouzit petra out gouest da ober. Te a responto d’ezañ n’eus netra ha n’out ket evitañ. Hag e ray marc’had ganez neuze. Setu amañ petra : Ma rez kement a lavaro d’it, hag an dra-ze e-kerz c’houec’h miz, e roio da bouez a aour d’it ; ha lavarout a ray c’hoaz : « Ma ne rez ket, e vezi lazet ! » Gra marc’had gantañ, ha bez dizoan : me a vezo eno, ha da heñcha a rin war bep tra. Kenta tra a vezo gourc’hemennet d’it a vezo kas ar c’hezeg d’an dour. E-pad eiz deiz a-raok ne vezo bet gouest den da zont a-benn anezo ; er marchosi e vezin-me ganto hag o sorset am bezo holl. Te a lakaio ac’hanoun er penn kenta, ha war va lerc’h e teuint. Az pez soñj avat da rei d’in da zibri ken alies gwech ha ma tebri da-unan. »\n« Ober a rin e-giz m’ac’h eus displeget. »\n« Mat. Kenavo evit an deiziou, ha yec’hed mat d’it. »\nAntronoz, Tag a c’houlennas digant e amezeien hag hen n’o devoa ket gwelet e ebeul.\n« Tra ’vat, » emezo.\n« Kollet eo. D’e glask a rankan mont. »\nHa Tag war-du palez ar roue. Kenta hini a zigouez gantañ eno eo ar roue e-unan, hag ar roue d’ezañ :\n« Goulenn a ran beza kemeret da vevel ganeoc’h. »\n« Petra ’ouzout ober ? »\n« N’eus forz petra. »\n« Greomp marc’had neuze. Ma rez, e-kerz c’houec’h miz, kement ha ma roin bemdez d’it da ober, az pezo da bouez en aour. Ma ne rez ket, avat, e vezi krouget. »\n« Mat eo, » eme Dag.\n« Krog el labour raktal. Kas ar c’hezeg a zo er marchosi aze d’an dour. »\nHa Tag d’ar marchosi. E ebeul a zo eno e-touez ar c’hezeg-all. Kas a ra Tag e ebeul er-maez da genta, hag al loened-all holl a ya d’e heul. Estlammet e chom ar roue, rak, e pad ar sizun a-raok, den ebet n’en devoa gellet o c’has er-maez. Evet dour a-walc’h ganto, Tag o c’has d’o c’hraou en-dro, hag ar roue d’ezañ :\n« Gouesta gwaz bet mevel ganin eo te. Kae da zibri eun tamm bennak bremañ, ha pa vezi pare da vont d’ober eur gefridi evidoun, deus d’am c’havout. »\nHa Tag a stag anezo. Ne zisoñjas ket e ebeul, e c’hellit kredi. Ha dao war-du ar mor, ar roue ha merc’h Bran-Zu er wetur. Diskenn a reont o-daou e-tal ar pont, hag int kazel-ha-kazel warnañ. A-benn eur pennad, ar bennhêrez a ro eun taol skoaz d’ar roue hag her pil en dour, dreist ar vardell ha beuzet e voe.\nAn ebeul neuze a strink e sternaj diwar e dro, hag a zo eun den yaouank anezañ. Kazelia a ra ar plac’h yaouank, hag e pokont an eil egile. Eiz deiz goude e voent eureujet. Neuze, an hini a oa bet ebeul a lavaras da Dag perak e oa bet cheñchet stum d’ezañ. Me n’edon ket o selaou, ha setu perak n’ouzon ket. Gouzout a ran avat e roas ar roue nevez eur bern aour da Dag, hag e c’hoar, priñsez Gorrester, da bried.\ngenver, c’houevrer 1906.\nAdtapet diwar « https://br.wikisource.org/w/index.php?title=Tag_hag_an_ebeul&oldid=149632 »\nKemmoù diwezhañ degaset d'ar bajenn-mañ d'an 7 C'hwe 2019, da 10:01.


Buhez ar Sent/1894/Iann-Dibenn-Eost - Wikimammenn\nBuhez ar Sent/1894/Iann-Dibenn-Eost\n◄ Aogustin Iann-Dibenn-Eost Roza a Lima ►\nIann-Vadezour a brezege gant kement a nerz ma sonje da veur a hini oa hen ar Mesias. Mes lavaret a reaz he-unan n’oa ket. « — Nann, emezhan, n’e ket me eo ar C’hrist. Mes enn ho touez ez euz eunn all hag a zo krenvoc’h evidon, eunn all ha n’ounn ket din, me, da zilasa d’ezhan he voutou. Me a vadez ac’hanhoc’h gant dour ; mes hennez ho padezo dre ann tan hag ar Spered-Santel. Ar c’hrouer a zo ganthan enn he zorn evit nizat ann ed a zo var he leur : ar greun mad a zastumo enn he c’hrignol ; mes ar greun fall hag ar c’holo a daolo da zevi enn eunn tan ha ne vougo biken. »\nJezuz-Krist a deuaz ive da gaout Iann var ribl ar Jourden evit beza badezet ganthan. Mes Iann a argile dre respet evit he Vestr hag he Zalver, hag a lavare : « — C’houi eo a dlefe va badezi-me, hag e fell d’ehoc’h beza badezet ganen ! » Mes Jezuz a respountaz : « — List ac’hanon da ober ar pez am euz c’hoant ; red e d’eomp rei skouer vad d’ar re all e peb hent. » Neuze Iann ne varc’hataz mui, hag a vadezaz hor Zalver. Kerkent e oue guelet ann env o tigeri, hag ar Spered-Santel o tiskenn var benn Jezuz dindan furm eur goulm. Er memes amzer e oue klevet eur vouez o lavaret e barr ann ear : « — Hema eo va Mab muia karet, ann hini a ra va holl flijadur. »\nA benn eunn tachad goude, Jezuz a zistroaz d’al leac’h m’edo Iann o vadezi, hag o remerkout anezhan a-ziabell, Iann a lavaraz a vouez huel : « — Setu ahont Oan Doue, setu ahont ann hini a lam pec’hejou ar bed. Hennez eo ann hini ma’m euz lavaret divar he benn : — Dont a rai unan var va lerc’h hag a ioa em raok-me. Me ro testeni eo hennez Mab da Zoue, rak guelet em euz ar Spered-Santel o tiskenn hag o chom varnhan dindan furm eur goulm. »\nD’ar mare-ze, Herodes, roue ar Galilee, a roe skouer fall er vro o veva gant Herodiades, greg he vreur Philipp ; rak hema a ioa beo c’hoaz d’ann ampoent. Iann-Yadezour a ieaz da gaout ar roue, hag a lavaraz d’ezhan : « — Pec’hed oc’h euz o veva evelse gant ho c’hoar-gaer. » Mes Herodes, e leac’h he zelaou, a ordrenaz kregi ennhan hag he deuler er prizoun karget a jadennou. Hogen, ann dra-ze ne oue ket aoualc’h c’hoaz evit Herodiades : houma enn he c’hounnar, a glaskaz ann tu da lakaat ar prophet kalounek d’ar maro abalamour ma koundaone he buez direol.\nDa genver ann deiz m’oa ganet, Herodes a roaz eul lein vraz d’he offiserien ha d’ann dud a renk huela euz ar Galilee. Merc’h Herodiades a zansaz epad lein, hag a blijaz kement d’ar roue ha d’ar goumpagnunez ma lavaraz Herodes d’ezhi : « — Goulennit diganen ar pez a gerot, ha me hen roio d’ehoc’h, ha pa ve zoken ann hanter euz va rouantelez e ve. » Er memes amzer e touaz var he le e talc’hche mad d’he c’her. Ar verc’h a ieaz neuze er meaz euz ar zal da gaout he mamm. « — Va mamm, emezhi, petra c’houlenninn ? » Hag he mamm d’ezhi kerkent : « Goulenn penn Iann-Vadezour. »\nVar gement-se, ar verc’h a zistroaz d’ar zal, hag a lavaraz da Herodes : « — Me c’houlenn ma vo roet d’inn ama dioc’htu penn Iann-Vadezour var eur plad. » Ar goulenn-ma a reaz kalz poan d’ar roue. Goulskoude, abalamour m’en doa touet var he le e raje ar pez a vije goulennet diganthan, e kasaz tud raktal da zibenna Iann-Vadezour enn he brizoun. Ar penn a oue digaset d’ar zal var eur plad ha roet d’ar verc’h iaouank, hag houma a redaz da ziskouez anezhan d’he mamm.\nSant Iann-Vadezour a zo lakeat d’ar maro a greiz eur fest ha goude ann dans. Nag a bec’hejou a deu evelse aliez da heul ar festou hag ann dansou ! Petra ne c’hell ket ann den da lavaret pe da ober c’hoaz pa vez krog enn he c’hoad tan ann ioulou fall ? Mar fell d’ehoc’h eta beva e gras Doue, tec’hit dioc’h ar festou hag ann dansou-ze, a denn da bep seut dizursiou hag a zo ar penn-kaoz euz a zaonasion kement a dud.\nAdtapet diwar « https://br.wikisource.org/w/index.php?title=Buhez_ar_Sent/1894/Iann-Dibenn-Eost&oldid=29796 »\nKemmoù diwezhañ degaset d'ar bajenn-mañ d'an 2 Gen 2012, da 16:34.


Filtre en cours : Trains\nRoit ho soñj da c’houzout diwar-benn eurioù nevez an THR 2017 !\nD’an 10 a viz Mezheven, e Lannuon, e oa bet embannet gant Gerard Lahellec, Besprezidant ar C’huzul-rannvro karget eus an treuzdougen hag ar fiñvusted, ha Nathalie Juston, Renerez KBHF Breizh, an doareoù treuzdougen nevez kinniget gant THR Breizh a-benn distro-skol 2017. Gallout a ray an holl reiñ o soñj da c’houzout war an eurioù betek an 13 a viz ...\nBreizh tizh bras\nEurioù an trenioù etre Pariz ha Breizh zo bet embannet !\nD’ar Gwener 8 a viz Ebrel e oa bet embannet an eurioù deservijañ rakwelet a-benn 2017 er c’hêrioù ma tremen an TTB e Breizh. Pa vo lakaet al linenn tizh bras da vont en-dro etre ar Mañs ha Roazhon e vo gwelet disoc’h ur pezh raktres tiriadel : un danframm nevez hag ur c’hinnig rannvroel efedusoc’h, evit deservijañ gwelloc’h ar c’hêrioù gant ur c’hi...\nErru eo ar « Regio 2N » e rouedad THR Breizh\nUn tren herrek rannvroel nevez, daou estaj ha livioù Rannvro Breizh dezhañ, a vo o vont war hentoù-houarn Breizh adal miz Du. Ar veaj kentañ a oa bet graet gantañ dimerc’her etre Dol ha Sant-Maloù.\nDerc’hel a reer da nevesaat an tiez-gar hag an ehanoù THR tost deoc’h\nKinniget e oa bet er sizhun dremenet garioù nes Moñforzh, ar Forest-Landerne hag ar Roc’h-Morvan a zo bet nevesaet nevez zo. Skouerioù int eus programm ar Rannvro evit nevesaat an tiez-gar hag an ehanoù tren herrek rannvroel (THR).


Pajenn:Morvan - Buez ar Zent, 1894.djvu/539 - Wikimammenn\nPajenn:Morvan - Buez ar Zent, 1894.djvu/539\neo eta, eme Valerian, ann hini a glask diskar ar c’ouarnamant enn eur alia ar bobl da zilezel servich ann doueou ? » Ar pab santel a respountaz : « — Ne glaskann ket diskar ar c’houarnamant ; mes alia a rann ar bobl da zilezel servich ann drouk-pered, a adorer dindan furm idolou, evit anaout ar guir Doue ha Jezuz-Krist, he Vab, a zo diskennet euz ann env evit hor prena. »\nNeuze ann impalaer a roaz urs d’he gas da dempl ann doue Mars evit klevet he zetans. Eno sant Stephan a reaz ar bedenn-ma da Zoue : « — Aotrou Doue ann Tad, c’houi oc’h euz pilet guech all tour Babel d’ann traon ; pilit ive ann templ-ma a zo bet savet enn henor d’ann diaoul evit troumpla ar bobl. » Kerkent e kouezaz ar gurun var ann templ, hag hema a oue pilet d’ann traon lod anezhan.\nO velet kement all, ar zoudarded a gemeraz holl ann teac’h, hag ar pab a jomaz he-unan gant ann dud a iliz a ioa oc’h ober koumpagnunez d’ezhan. Raktal ez eaz gant ar re-ma da vered Lusina, el leac’h ma’c’h offerennaz, ha goude ann offeren ec’h azezaz var eur gador da ober eur brezegenn. Mes d’ann ampoent e tigouezaz eno soudarded all, digaset gant ann impalaer, hag ar zoudarded-ma hen dibennaz var he gador. He verzerenti a erruaz d’ann 2 a viz eost euz ar bloaz 257. Ar gristenien a enterraz he gorf e guered Kallist, hag e kichen he gorf e lakejont ar gador m’oa azezet varnhi, hag a ioa ruziet gant he c’hoad.\nSakramant ar vadiziant a laka enn ene eur merk hag a bado da viken ; abalamour da ze, ne c’heller he reseo nemed eur vech ha setu perak ive eo difennet badezi adarre ar re a zo bet badezet mad eur vech, n’euz fors gant piou e vent bet badezet. Hogen, evit rei mad ar vadiziant, n’euz ken da ober nemed skuill dour naturel var benn ann hini a vadezer, ha lavaret er memes amzer : « — Me az badez enn hano ann Tad, hag ar Mab, hag ar Spered-Santel. » Red eo avad e ve ar memes hini a skuillfe ann dour hag a lavarfe ar c’homzou-ze. Eunn druez eo e ve kristenien ha ne c’houzont ket ann traou-ma. Koulz all, dre ho faot, eunn ene bennag, chomet heb badiziant, a gafe sarret dor ar baradoz.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/539&oldid=137758 »


Francesco Iañ de' Medici - Wikipedia\n(Adkaset eus Francesco I de' Medici)\nFrancesco I de' Medici en-yaouank\nPoltred Francesco I de' Medici, gant Agnolo Bronzino.\nJaned Aostria, e wreg kentañ.\nBianca Cappello, gant Alessandro Allori. Uffizi, Firenze.\nFrancesco I de' Medici (Firenze 1541-1587) a oa mab henañ Cosimo I de' Medici hag Eleonora di Toledo e wreg. Dug-meur Toskana e voe war-lerc'h e dad.\nNe oa ket troet-kaer gant ar politikerezh, met evel un tirant e renas. Plediñ a reas gant ar skiantoù, an alkimiezh, an disavouriezh, hag ar c'hinklañ dreist pep tra.\nEñ an hini a grogas da zastum taolennoù en Ofisoù, ha d'ober e studiolo ». Giorgio Vasari an hini a reas war-dro sevel ha leuniañ anezhañ eus 1570 da 1572, er Palazzo Vecchio e Firenze.\nE 1563 e voe anvet da gardinal hag ez eas da Roma. Gwarezer arzourien e voe, hervez doare e dad. Gantañ e voe kaeraet ar Villa Médicis a-benn goudoriñ e zastumadoù delwennoù klasel, a-raok ma voent kaset d'an Ofisoù.\nE 1576, pa voe lazhet he c'hoar Isabella de' Medici gant he fried ne glaskas ket laou e penn he muntrer.\nDimeziñ a reas da Janed Aostria, pe Janed Habsbourg, nizez d'an Impalaer Karl V, ha pemp bugel o doe. Div verc'h a eas da wragez, en o zouez Maria de' Medici, a zimezas d'ar roue gall Herri IV. Goude marv e wreg e 1578 e timezas d'e bried-kleiz, Bianca Capello; kement-se ne roas ket brud vat dezhañ e-touez ar bobl, a oa troet abaoe pell a-enep dezhañ, hag a damalle e vuhez fall dezhañ .\nMervel a eure, war un dro gant Bianca d'an 19 a viz Here 1587. Pell amzer e voe kredet e oa marteze gant ar malaria, goude ma oa diskred e c'halle bezañ goude lonkañ kontamm. Lavaret ez eus bet e oa Ferdinando Iañ de' Medici (1587-1609), breur d'he fried an dug-meur Francesco ha dug-meur war e lerc'h, an hini a oa kiriek da se: en e di o devoa koaniet ha kasoni a vage ouzh Bianca.\nE miz Kerzu 2006 e oa kaoz e kazetennoù Italia eus dielfennadur avuoù an daou bried ha kavet roud eus arsenik.\nE 2007 eo bet kadarnaet ar c'hontammadur, gant ur studienn embannet er British Medical Journal. Ar muntr avat n'eo ket prouet.\n↑ Le Nouvel Observateur, n° 2201, 18-24 Genver 2007, p.85\nAdtapet diwar « https://br.wikipedia.org/w/index.php?title=Francesco_Iañ_de%27_Medici&oldid=1948208 »


Stankted al lojeiz - Wikipedia\nStankted al lojeiz\nStankted al lojeiz a zo ar c'hementad a lojeiz a vo kavet war un dachenn. Se zo ur meizad hag a vez implijet e kêraozouriezh dreist-holl. Komzet e vez eus stankted a lojeiz dre devezh arat. Implijet e vez ar doare-se da gomz, evit gellout kaout ur mennoz eus puilhentez implij an tiriad gant an den. Un niver uhel a lojeiz dre devezh arat a dalvez ez eo puilh an doare implij an tiriad. Da skouer eo uheloc'h stankted al lojeiz e kêr eget war ar maezioù.\nSkouerioù stankted al lojeiz:Aozañ\nEn Izelvroioù, dre ma z'eus un diouer a blas er vro, eo uhel ar stankted a lojeiz dre devezh arat. E kerter Borneo-Sporenburg e Amsterdam e vez tizet 100 lojeiz dre devez arat. Souezhusañ-tra pa ouezer ez eo tiez hinienel.\nStankted ar boblañs\nAdtapet diwar « https://br.wikipedia.org/w/index.php?title=Stankted_al_lojeiz&oldid=1475079 »\nDernière modification le 4 Ebr 2013, à 20:07\nKemmoù diwezhañ degaset d'ar bajenn-mañ d'an 4 Ebr 2013, da 20:07.


Pennlec'h 20 kanton\n(an 20 arondisamant)\neus 75001 da 75020 ha 75116\n2 165 423 ann. (2019)\n20 545 ann./km²\n48° 51′ 24″ Norzh\n2° 21′ 07″ Reter / 48.856578, 2.351828\nKêr-benn Bro-C'hall eo Pariz (Paris e galleg, distaget [paʁi]). Departamant ha pennlec'h departamant eo ivez, ha pennlec'h rannvro Enez-Frañs ivez. 2,187 milion a dud a zo o chom e kêr Pariz d'ar 1aña viz Genver 2020. Parizianed eo an anv a vez graet eus an annezidi.\nSavet eo bet war unan eus kammdroennoù an Yonne (dre fazi e komzer eus ar Saena). Santez Jenovefa eo patronez Pariz, abaoe m'he doa graet da Attila, roue an Huned, chom hep tagañ ar gêr, gouez d'ar vojenn. Ger-ardamez Pariz, Fluctuat, nec mergitur (O wintañ-diwintañ ned a ket da sankañ) a zo liammet gant un arouez kozh-tre, hini ar vag, ar "Scilicet" e anv, a zo bet ardamez marc'hadourien an dour, mistri ar gêr er Grennamzer. Ur roll dibar en deus c'hoariet e istor Bro-C'hall abaoe ar Grennamzer ha betek hiziv.\nAnavezet eo er bed a-bezh en abeg d'he monumantoù bras ha bihan, niverus an holl anezho, evel an Tour Eiffel hag ar Bolz-enor, ha d'he buhez sevenadurel ivez(Daveoù a vank). Un istor kozh a zo ganti hag ur roll armerzhel bras-tre kreñvaet gant he saviad ken eo deuet da vezañ un ahel a-bouez evit ar pellgehenterezh a-dreuz Europa(Daveoù a vank). Ul lec'h brudet evit ar c'hiz hag ar pompad eo ouzhpenn. Bodañ a ra war an dro ar galloud politikel, armerzhel, sevenadurel ha barnerezhel e Frañs.\n3.4 Eus Herri IV betek Monarkiezh Gouere\n3.5 Pariz modern\nHervez an EBSSA e oa 2 165 423 a dud o chom e kêr Pariz e 2019. Dre ma'z eo aet ar boblañs da leuniañ degadoù a gumunioù tro-dro (en XXvet kantved dreist-holl) eo bet termenet tolead kêr Pariz, 12 089 000 a annezidi e 2008 ennañ.\nLutecia (J. Kezar)\nOppidum Parisianorum (Bell. Gall. VI, 3 4)\nLoukotokia (Strabon, Geographia, IV, 3, 5)\nLutecia, pe Luticia Parisianorum (It. Ant.)\nCiv(itas) Par(isiorum) ː (CIL, XIII, 8974)\nParisii (Amm. Marcell. Not. Gall; Not. Dign; Codex Theodosius)\nParisius (Vt Kantved; Not. Dign, Occ. XLII, 23)\nParisius (Gregor a Dours)\nAnvet eo bet Pariz diwar anv meuriad galian, ar Parisii. Un nebeud martezeadennoù a zo bet kinniget evit displegañ an anv :\nAr wrizienn c'halianek "kwar" a dalvezfe evit mengleuz, rak meur a hini a zo bet kleuziet er rannvro. (daveoù, mar plij)\nAn doueez egiptat Isis, rak e talvezfe "per Isis" kloz pe templ Isis e egipteg. (daveoù, mar plij)\nPar a c'hellfe bezañ ur ger galianek evit lestr hag ul lestr eo ardamez Pariz. (daveoù, mar plij)\nPar a c'hellfe ivez bezañ ur ger galianek pario evit kaoter, chaodouron. per en brezhoneg a-vremañ. (daveoù, mar plij)\nHervez ur vojenn anavezet mat e Breizh e vije liammet Pariz gant Kêr-Is ha Pariz ur ger par da hini Is. (daveoù, mar plij)\nAn ostilhoù koshañ evit kleuziañ bet kavet war ribl ar Saena a zo bet deiziataet 40 000 bloaz. War takad Bercy ez eus bet kavet roudoù ur gêriadenn, savet war-dro 4000 war vrec'h sec'h ar Saena. Lakaet eo bet war-wel pirogennoù, priajoù, gwaregoù gant o biroù, ostilhoù graet e korn koulz hag e maen\nN'eus kazi keloù ebet eus ar prantad etre ar ragistor ha mare ar galianed-romaned. M'eo bet graet ul liamm etre ar Parisii, ur meuriad galian, hag ar gêr a vo anvet Pariz, ne anavezer ket pelec'h ha pegoulz o deus savet ar "Parisii" o c'hêr-benn. Gwelet eo bet "Lutetia", ar gêr seizet gant Labienus, letanant Kezar e - 52 (troet e vez "Lutetia" da "Lutèce "e galleg). N'eus roud ebet eus ar gêr galian-se. Klasket e 'z eus bet e inizi ar Sen, enez ar Geoded, enez Saint-Loeiz pe war un enezenn a zo bet e genou ar stêr Bièvres. Nevez'zo eo bet kinniget ma vije bet ar gêriadenn e plas hini kavet e Nanterre tost d'ar Menez-Valerian. Ne oa ket Lutetia kêr-benn Galia, met Lugdunum (Lyon) eo bet hini ar C'halianed.\nNe oa ket kustum d'ar Romaned sevel o geodedoù e plas ar gêrioù galian ha setu perak ez eus bet ur gêr roman savet er c'hantved kentañ war ar riblenn gleiz war dinaou ar Menez Sant-Jenovefa. Ar c'hibelldioù a zo bet kavet war ar boulouard Sant-Jermen, an arena e-kichen ar straed Monge, ar c'hoariva e-kichen Skol ar vezegiezh hag ar vered e plas abati Port-Royal kozh. An ahel Norzh-Su (ar "cardo"") a oa ar straed Sant-Jakez troch'et gant an ahel Kornôg-Reter war-dro an niverennoù 172-174. Ar forom a oa e Norzh ar c'hroazhent betek ar straed Cujas. Kavet eo bet ur villa hag pevar di etre ar straed Sant-Jakez hag ar straed Gay-Lussac e 2006.\nAnv ez eus eus Pariz e fin ar IVe kantved hag e 508 e teu Hlodvig, roue ar Franked da staliañ e gêr-benn. Meneget eo iliz Sant-Jervaz er 4e kantved (war ar riblenn zehoù a-dreñv d'an Ti-kêr a-vremañ). En IXvet kantved ez eus anv eus ar mogerioù savet evit gwareziñ parrezioù Sant-Jervaz ha Sant-Jermen-Auxerre. Koulskoude e tismanstras an Normaned an holl savadurioù war ar riblenn gleiz. Pa savas ar Gapeted war an tron e 987 e oant perc'henn war div gêr a-bouez, Pariz hag Orleañs. O zad-ioù, Euzen Iañ, en doa klasket difenn Pariz diouzh an Normaned.\nWar ar riblenn zehoù e kaver kêriadennoù bihan savet en XIvet kantved : Sant-Marzhin-ar Maezioù, Sant-Jermen-Auxerre, Sant-Jervaz. Dibab a reas Loeiz VI, roue Bro-C'hall (e 1108) evel sez pennañ e veli ha chom a reas eno muioc'h Fulup II (1190–1220). Er mare-se e voe adsavet karterioù ar riblenn gleiz hag e savas Fulup II ur c'hlozadur mogerioù evit peder rannger war ar riblenn zehoù: ar C'hastellig (Châtelet), ar C'hoc'hu, ar Grev ha Sant-Jermen-Auxerre hag ar ranngerioù etre Menez Sant-Jenovefa ha straed ar Saena. Er XIVvet kantved e savas Charlez V (1371–1380) ur c'hlozadur ledanoc'h war ar riblenn zehoù ha betek Port-Royal war ar riblenn gleiz.\nEr Grennamzer e teu da vezañ Pariz ur gêr ma'z eus kalz artizaned, micherourien, marc'hadourien enni hag ivez studierien. Broudet eo an diorroadur gant ezhommoù al lez ha re an Iliz. Temz-spered ar re vihan koulz hag hini ar vourc'hizien a lak anezho da abegiñ. Renet e vez dizurzhioù bras gant ar studierien ivez.\nE 1358 e tarzhas ar c'hentañ devezh reveulzi a zo bet e Pariz : dre ma ne c'helle ket rediañ an Daofin (a vo Charlez V) da zoujañ ouzh e venozhioù e vroudas Étienne Marcel ur reveulzi evit kemer kontrol ar palez roueel (daou guzulier an Daofin a voe muntret) hag ar gêr. Hemañ, penn ar vourc'hizien, en doa kendrec'het ar bobl e veze gouarnet fall ar rouantelezh. Trec'het e oe gant al lu roueel pelloc'h.\nE 1382 e c'hoarvez emsavadeg ar "Maillotins" (kas a raent melloù ganto) pa nac'he pobl vihan Parize vije paeet un dell nevez.\nE 1413, Simon Caboche, penn an tuad bourgognat, a renas ur reveulzi vras gant meur a lazhadeg tuidi an Armagnac e-doug ar Brezel Kant Vloaz. Seizet e oe kreñvlec'h ar Bastille, met trec'het e oe ar g"Cabochidi" gant tuad Armagnac e 1414.\nEus Herri IV betek Monarkiezh GouereAozañ\nDindan Herri IV e oe savet savadurioù bras gant ur raktres savouriezh (Plasenn ar Roue, Plasenn ar Vosges hiziv). E warlec'hiad Loeiz XIII a astennas klozadur ar riblenn zehou betek ar "boulouardoù" (ar re-se digoret goude m'eo bet dismantret ar mogerioù nevez gant Loeiz XIV, 1643–1715). En XVIIIvet kantved e voe savet ur c'hlozadur evit kontrolliñ an telloù-kêr diwar intrudu ar Feurmerien jeneral. Enklozet e oa an unneg arondisamant kentañ, met ne goloe ket an tolpad-kêr nemet ar c'hwec'h kentañ.\nE 1648 e krogas ur prantad trubuillhoù e Bro-C'hall pa veze Anna Aostria ha Mazzarino, he c'hentañ ministr, o verañ ar rouantelezh en anv Loeiz XIV, hag eñ ur bugel. Anvet eo bet ar seurt emsavadeg padus-se, ar "Fronde" (fronder = abegiñ). Krogañ a reas un emsavadeg dibar e Pariz, devez ar bardelloù d'an 26 a viz Eost 1648 diwar abeg harzherezh tri guzulier-parlamant. Evit gwir ez eus bet meur a zevezh ar bardelloù e Pariz (1588, 1648, 1830, 1832, 1848, 1851, 1871, 1944). E 1652 e klaskas ar priñs Condé kemer Pariz gant harp ar Spagnoled. Harzet gant ar Barizianed dindan urzhioù Turenne ez eas Condé da benn mont tre gant harp dugez a Vontpensier a lakaas kanolioù ar Bastille tennañ war lu ar Roue.\nNe blije ket Paris da Loeiz XIV en devoa miret en e soñj devezh ar bardelloù pa voe rediet e vamm, ar Rouanez hag e vugale, da guitaat Palez al Louvre da vont da glask repu da gastell Sant-Jermen, pemp lev pelloc'h. Bihan e oa deuet palez al Louvre pa glaske ar roue bodañ an noblañs en-dro dezhañ. E 1685 e kuitaas Pariz al lez evit en em staliañ e Versailhez. Koll a reas Pariz darn eus e boblañs aet tostoc'h da greiz ar galloud.\nEmsavadeg an ebenourien e penn ar straed Sant-Anton e-kichen kastell ar Bastille a zo bet ar darvoud a roas lañs d'an Dispac'h gall d'an 14 a viz Gouere 1789. Ar vicherourien, kounnaret gant diviz ar Roue gervel rejimantoù evit evezhiañ ar gêr a lakaas ar sez dirak ar Bastille e-lec'h ma veze kaset tud hep bezañ barnet, met ne chome nemet pemp prizoniad ennañ. E-pad ur c'hantved e oe Fabourz Sant-Anton ul lec'h birvilh politikel dre ma veze meur a stalioù-labour eno. Betek 1794, bodad ar Gumun staliet en ti-kêr hag harpet gant kevrennoù ar "Sans-Culottes" a vroudas ar renad nevez mont pelloc'h-pellañ war an tu kleiz.\nDizfiz a vage Napoléon Bonaparte ouzh "Pariz hag he zudachoù" ("populace") hag en deus soñjet staliañ ar gêr-benn e Lyon, met lakaat a reas da sevel monumantoù bras (Bolz-enor ar Steredenn, Bolz-enor ar C'harigellerezh, Trepas meur Norzh al Louvre) a lakas da greskiñ brud ar gêr e Europa.\nEr bloavezhioù 1830 e vez leuniet ar spas a chome betek mogerioù ar Feurmerien jeneral a oa harz melestradurel ar gêr. E 1840 e tivizas ar gouarnamant renet gant Adolphe Thiers sevel ur voger-tro nevez c'hwec'h kilometr pelloc'h c'hoazh er maezhioù.\nPariz sellet diouzh estaj uhelañ ar Bolz-enor, an tour Eiffel war an tu-dehou\nE-doug an XIXvet kantved e voe savet aveadurioù brasoc'h ha modernoc'h (koc'huioù, lazhtioù, kanioù-skarzh, degas dour-evañ). E-pad an Eil Impalaeriezh (1852–1870) e voe anvet gant Napoleon III ar baron Haussmann da brefed Pariz. Hemañ a renas steuñvioù modernaat divent. Dismantret e voe karterioù kozh evit krouiñ straedoù ledanoc'h. War bep bali vras e voe staliet kazarnioù evit bezañ prest da derriñ kement emsavadeg pobl. E savadurioù nevez mod ar vourc'hizien ne voe ket mui posupl da gavout tud a renkadoù disheñvel o chom asambles.Gant kresk prizioù al lojeiz e voe rediet an dud vunut da vont e karterioù ar Reter hag ar Su pa'z ae ar vourc'hizien da chom e kartieroù ar C'hornôg, darn anezho nevez-flamm. Krouet e voe liorzhoù publik bras (Buttes-Chaumont, Parc Monceau, Bois de Boulogne et de Vincennes).\nE 1860 e voe bodet gant ar gêr-benn ar c'humunioù a-raok ar mogerioù savet e 1840 (Auteuil, les Batignoles, Belleville, Bercy, Charonne, Grenelle, Ménilmontant, Passy, Vaugirard)\nKarter an Défense, kartier an aferioù, a-dreñv d'an Tour Eiffel\nKen fall eo an aer e Pariz ma voe divizet aozañ un devezh e Meurzh 2014 o tifenn ouzh ur rumm gweturioù zo ruilhad un devezh-pad. Dre vurzhud e vije bet gwellaet dinoazded an aer abaoe.\nGevellet eo Pariz gant ur gêr hepken, Roma, abaoe 1956. « Pariz hepken zo dellezek eus Roma ; Roma hepken zo dellezek eus Pariz » eo lugan ar c'hevelladenn. Skoulmet eo bet emglevioù kenlabour ha mignoniezh memestra gant kêrioù all ar bed evel Tokyo e 1982, Tel Aviv e 1985, Berlin e 1987, Madrid e 2000 ha Dakar e 2011.\nSkol Diwan Pariz, Gouel Breizh, 21 a viz Mae 2011.\nUr skol Diwan a voe etre 2004 ha 2015\nkentelioù brezhoneg zo er Mission Bretonne\nabadennoù zo e brezhoneg pe diwar-benn Breizh war gwagennoù Radio Bro\nNoël Duval, Patrick Perin, Jean-Charles Picard ː Topographie chrétienne des cités de la Gaule des origines au milieu du VIIIè siècle. VIII. Province ecclésiastique de Sens (Lugdunensis Senonia). De Boccard. Paris. 1992\nA.L.F. Rivet & Colin Smith ː The Place-Names of Roman Britain. B.T. Batsford Ltd. London. 1979-1982\n↑ (fr) Polémique : l'Yonne à Paris ? Tizhet d'an 3 a viz Du 2021\n↑ Diwar-benn anv Parisii eus Breizh-Veur.\nSellit ouzh ar ger Pariz er\nAdtapet diwar « https://br.wikipedia.org/w/index.php?title=Pariz&oldid=1994850 »\nKemm diwezhañ d'an 22 Mae 2022 da 17:25\nKemmoù diwezhañ degaset d'ar bajenn-mañ d'an 22 Mae 2022, da 17:25.


Kaozeadenn Implijer:Brekilien - Wikipedia\nSalud dit ! Savet 'peus ur goulenn en Davarn. Gwelet em eus ez poa implijet ar patrom "Infobox kumunioù Breizh" er pennad diwar-benn Chapel Itron-Varia Kerzevot. Ne zeree ket ar patrom-se evit ar pennad-se. Graet eo ar Patrom:Infobox kumunioù Breizh evit lakaat un daolenn e-barzh ar pennadoù diwar-benn kumunioù Breizh, gant perzhioù ar gumun. Evit ur pennad diwar-benn ur chapel e vefe ezhomm da gaout ur patrom all, met n'eus ket anezhañ evit ar mare. Savet en deus an Implijer:Lagad Zoltec un daolenn e-barzh da bennad, evit kinnig perzhioù ar chapel. Marteze ez eo un dra evel-se 'poa c'hoant da gaout. Met n'eo ket ur patrom graet-ha-tout a zo bet lakaet gantañ, unan savet gantañ diwar skouer ar pezh a gaver er Wikipedia gallek ne lavaran ket. Da c'hortoz ma vo savet ur patrom er Wikipedia brezhonek, e c'haller adimplijout e pennadoù all ar pezh en deus graet. A galon, --Llydawr (kaozeal) 6 Her 2018 da 15:28 (UTC)\nTrugarez Implijer:Llydawr; gouzout a raen e oa ur fazi da implij ar patrom-se met n'em boa ket kavet unan all gwelloc'h. An hini graet gant Implijer:Lagad Zoltec zo mad awalc'h evit bremañ. Klask a rin divezatoc'h, pa e vin barrekoc'h war wikipedia, da krouiñ unan a-feson. A-galon.--Brekilien (kaozeal) 6 Her 2018 da 16:00 (UTC)\nTaol evezh ! N'eus ~ ebet war ar ger "itron". --Llydawr (kaozeal) 6 Her 2018 da 19:12 (UTC)\nAdtapet diwar « https://br.wikipedia.org/w/index.php?title=Kaozeadenn_Implijer:Brekilien&oldid=1807963 »\nKemmoù diwezhañ degaset d'ar bajenn-mañ d'an 6 Her 2018, da 19:12.


Pajenn:Perrot - Bue ar Zent.djvu/624 - Wikimammenn\nPajenn:Perrot - Bue ar Zent.djvu/624\nnan ; rei a reas d’ezan kement a c’halle kaout ezom. Sant Pôl, dilezet gant e vignoned-all, hag a dec’he dioutan gant aon da vezan tapet o-unan, a oe laouennaet oll o welet kalon vat Oneziphor. Skrivan reas raktal d’e ziskib Timothe, a oa eskob en Ephes, hag e lavaras d’ezan : « Ra deuio Doue da skuilh e vadelezou war dud Oneziphor, rak alïes en deus ma frealzet, ha ma chadennou n’o deus ket e laket da ruzian. P’eo deut da Rom, en deus ma c’hlasket gant kalz a breder, ken en deus ma c’havet. Ra vezo trugarezus an Otrou outan, da ze ar varn. Te a oar gwelloc’h eget den-all ebet pegement a vad en deus grêt d’in en Ephes ; gra eta ma gourc’hemennou da Briska, da Akuila ha da dud Oneziphor. »\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/624&oldid=140915 »


Dorothea Viehmann - Wikipedia\nKatharina Dorothea Pierson, anavezet evel Dorothea Viehmann (1755–1815), ganet e Rengershausen en Alamagn, zo ur venajerez ha konterez alamanek a gontas kalz koñchennoù d'ar Vreudeur Grimm. An darn vrasañ eus he c'hontadennoù eo a gaver en eil levrenn an daou vreur.\nDorothea Viehmann, poltredet gant Ludwig Emil Grimm, ur breur d'an daou baotr Grimm.\nHe zad a oa tavarnour e Rengershausen. He zud-kozh a oa Ugunoded a oa divroet da Alamagn dre ma oant heskinet e Bro-C'hall. Aet e oant da chom da g- Kassel (Hessen) goude diskaret ar gwirioù anavezet en Embann Naoned.\nE 1777 e timezas Dorothea Pierson d'ar c'hemener Nikolaus Viehmann a varvas e 1787. Goude marvet he fried diganti e vevas gant he seizh bugel diwar gwerzhañ legumaj he liorzh er marc'had.\nKalz eus he c'hontadennoù o deus un doare gallek, moarvat abalamour d'hec'h orin gall. Dre ma kreske ar plac'hig a oa anezhi e klevas kalz istorioù gant an dud a deue da di he zad; an darn vrasañ anezho, a greder, un daou-ugent da vihanañ, a zibunas d'ar vreudeur Grimm goude graet anaoudegezh ganto e 1813 .\nTavarn he zad a c'haller gwelout c'hoazh e Baunatal-Rengershausen.\nAdtapet diwar « https://br.wikipedia.org/w/index.php?title=Dorothea_Viehmann&oldid=1819782 »


Post labour ASEM\nDeiziadoù a ray d’ar 6 a viz Genver 2020\nLec’h SKOL DIWAN GWENED\nImplijer DIWAN GWENED\nKefridi Dindan atebegezh renourez hag AEP ar skol : - E vo sikouret ar skolaerien e-pad an eurioù klas ganeoc’h : degemer, yec’hederezh ar vugale, prientiñ ha renkañ an dafar skol. - E vo eveshaet ar vugale war ar porzh-skol. - E vo graet war-dro ar skolidi war ar mareoù troskol (kantin ha diwallerezh) hag ar c’housk-aze. - E vo dalc’het a-ratre savadurioù ha dafar ar skol. Kevrat termenet he fad eus 12 miz. Kregiñ a ray d’ar 6 a viz Genver 2020 dindan gevrat sikouret CUI-CAE, 28e/sizhun, gopret GIEK dre eur. Mersi da wiriañ hag-eñ oc’h dilennadus e-keñver ar c’hevratoù sikouret ha hen menegiñ en hoc’h emstrivadur.\nDoare den Divyezhegezh brezhoneg-galleg. Darempred gant ar vugale : selaou, pasianted, hegarat, en ho aes gant an dud hag o bugale, evezhiegezh (degemeret mat e vo ar skiant-prenet) Doujañ ouzh reolennoù ar yec’hederezh, an naetadurezh hag ar surentez (HACCP) Mestroniañ ar mod da naetaat ha da zerc’hel a-ratre. Emrenerezh ha barrek war al labour a-stroll. Biskoazh bet barnet.\nGopr gopret GIEK dre eur.\nEvezhiadennoù Gant Skol Diwan Gwened e vez degemeret bugale eus ar skol-vamm betek ar CM2. War ar soubidigezh eo diazezet ar bedagogiezh evit mestroniañ abred-tre an divyezhegezh brezhoneg-galleg. Lik, kevredigezhel ha digoust eo ar skolioù Diwan.\nMont e darempred gant Kasit ul lizher emstrivañ hag ur CV mar plij ganeoc’h. Dre lizher : AEP SKOL DIWAN GWENED BOHALGO 3 hent-dall Bohalgo 56000 Gwened Dre bostel : aep.gwened@diwan.bzh\nFichenn bet kemmet d’an 2019-11-20 21:46:59


Mitaka | E skeud ar bleuñv kerez\n27 Meu 2013 2 Evezhiadenn\nby dervnewg in Karned beaj Tikedennoù:boued, Chiyoda, Honshū, Kantō, Meurgêr Tōkyō, mirdi, Mitaka, sakura, Tōkyō\nDimerc’her on bet betek park Inokashira. Prenet peadra da zebriñ da greisteiz en ur c’hombini ha bet betek ar park. Brav eo ha bras a-walc’h met glav-bil a zo bet a-hed ar beurevezh (implijet diouzhtu prof gall nozvezh dilun, en doa ankouaet e disglavier treuzwelus ha tapet ganin neuze).\nBet on e zoo Inokashira (div lodenn a zo, unan un tamm e diavaez ar park hag unan e-kreiz gant evned kentoc’h). Un eil siell am eus bet aze (hag un distaol evit mont e-barzh evit an estrañjourien) ha gwelet em eus un toullad loened iskis (ar zoo a zo dreist-holl loened eus Japan, traoù n’anavezomp ket neuze!) met tristik e oa gant ar glav.\nFentus eo bet al lodennig gant ar gwiñvered (un doare kaoued e lec’h ma c’haller pourmen met dieub eo al loened e-barzh), jentil-tre eo bet plac’h ar zoo hag ur gwiñver a zo pignet warnon ^^ Da c’houde ‘m eus klasket goudor evit debriñ (ur sandwich ha daou onigiri. Ur banne Green Da Ka Ra am eus tañvaet ivez, un evaj doare dour gant blaz frouezh, n’eo ket re sukret, plijus eo). Un tamm amzer a chome din a-raok an emgav dirak mirdi Ghibli ha kavet ‘m eus ur c’hafedi (café du lièvre) pa ‘m eus gwelet an anv ‘m eus soñjet e oa an tonkadur! Laouen bras e oan o vont da evañ ur banne tomm. Ur c’hrampouezh-ti ‘oa gant produoù breizhat (sistr, holen Gwenrann ha tout!) ha taolennoù un arzourez gant gedon, un aergelc’h Alis e bro ar marzhoù un tamm ganto. Plijus (ha tomm!).\nAze ‘m eus dizoloet an tech a zo e bro Japan er preti e vez roet ur werennad dour diouzhtu pa erru an arval ha leuniet en-dro an eilenn ma echuit ar werennad! (Dour gant ur bern skorn…) Iskis un tamm ! Ma. Goude on bet betek mirdi Ghibli neuze, adkavet am eus daou baotr eus ar strollad. Ur savadur ijinet gant MIYAZAKI Hayao eo. En degemer e vez roet deomp un tamm pelikulenn film gant ar bilhed, Ponyo evidon 🙂 En estaj traoñ ez eus diorama ha traoù evel-se, hag ur sinema e lec’h ma vez skignet ur filmig gant ur c’hi moutig. En estaj kentañ ez eus un diskouezadeg sañset da ziskouez burev MIYAZAKI (ur bern tresadennoù, story-board, skeudennoù studi hag all a zo, ur BAM!), ha diskouezadegoù diwar-benn traoù en deus awenet anezhañ (cheñch a ra an diskouezadegoù-se, a-wechoù e vez diwar-benn filmoù bevaat broioù all da skouer) aze e oa diwar-benn mojennoù rusian me gred ha bannoù-treset doare comics kozh…\nEn eil estaj emañ pezh an nekobus, lec’h trouzusañ ar mirdi (ur bern bugale o huchal e-barzh ur pezh nekobus feur…), ur stal levrioù (chomet on fur met start e oa dirak tout an artbooks brav eston) hag ar stal goodies. Er-maez emañ an doenn da welet (Laputa) hag ur c’hafedi.\nBet omp da evañ ur banne, un “coffee cherry tea” ‘m eus tapet, ur banne te kerez neuze met gant greun kafe da veskañ e-barzh a ro ur blaz un tamm mogedet d’an evaj. Na oa ket displijus!\nEn ur zistreiñ e felle din tremen dre Nakano da welet ar sakura met emgav hon oa da 6 eur e Yasukuni ha re verr ‘oa an amzer (Mitaka a zo pell a-walc’h e kornog Tōkyō). Adkavet hon eus tri den all eus ar strollad (met unan a zo aet kuit etre-tan ivez) hag an daou zen a oa en davarn an noz a-raok. Bet omp o tebriñ traoùigoù e-barzh ar standoù boued bihan a bep seurt a zo er mare-mañ tro-dro d’ar santual.\nTañvaet ‘m eus takoyaki (bouloù gant poulp) met ‘m eus ket kavet mat tamm ebet… Kemeret ‘m eus kig mod all.\nDa c’houde omp distroet da welet ar sakura gant gouleier, tro-dro d’ar palez brav-tre oa ! Reoù ‘zo a oa bet lakaet ur filtr roz war ar gouleier, ur bam, ur wech c’hoazh.\nTro 9 eur 30 omp kroget da zistreiñ davet ar gêr, yen sklas e oa c’hoazh ha skuizh marv goude ma devezh kerzhet dindan ar glav!\nDiouzh an noz ‘m eus debret ur pakad gwestell doare mikado blaz kafe (merk pocky) hag un doare gwastellenn matcha gant toaz fav-ruz e-barzh.\nMitaka a zo pell a-walc’h e Kornog Tōkyō.\n(21 632 paz)


Yin ha yang - Wikipedia\nYin ha yang\nAn taijitu gand ar yang e gwenn hag ar yin e du.\nAr yang (hengounel: 陽; simplaet: 阳 ; yáng) a zo ur penn-elfenn eus ar skiant sinaat, ha ne c'hallfe ket ar ger bout troet e brezhoneg.\nAr ger yang a gaver e Levr an Odloù (shijing, 詩經), savet da goulz ar re Zhou etre -500 ha -1000. Alies en e gaver gant ur ster liammet ouzh al lurc'h a dalvez kement ha "tu-heol". Ne oa ket d'ar pred-hont ken liammet strizh gant meizad ar yin ha ma'z eo hiziv hag e chome fetis ar ster dezhañ, o termeniñ un degouez naturel. Geriadur etimologel ar re Han (-121), a anver Shuowen Jie Zi, a gadarn ar meizad a "lurc'h kreñv".\nAdaleg Zou Yan e voe staget ar ger yang ouzh hini ar yin pa grogas hennezh da rannañ dre enebiezh darvoudoù an natur hag an den. Diwar e labour e stager d'ar yang: lurc'h an heol, an deiz, an tommder, ar gourel... Ar grouidigezh, an oberiantiz hag an nerzh ivez a zo stag ouzh ar yang.\nYi Jing[kemmañ | kemmañ ar vammenn]\nAn taijitu o c'henel ar bed.\nEr Yi Jing ar yang a zo anv graet d'ar varrenn leun, pa anver ying an hini torret.\nAdtapet diwar « https://br.wikipedia.org/w/index.php?title=Yin_ha_yang&oldid=1877679 »\nKemmoù diwezhañ degaset d'ar bajenn-mañ d'an 2 Mez 2020, da 04:56.


Pajenn:Catechis, 1817.djvu/75 - Wikimammenn\nassistanç, ha ne ellont en em drompla quen neubeut hac an Ebestel, pa zint evelte asistet gant ar Speret-Santel. Consideret eta peguen essantiel eo evidoc’h non pas en em separi dious ho pastoret pere a so heriterien d’an Ebestel. N’en deus en succession an Ebestel nemet ar bastoret casset hac anaveet gant an Ilis ; an hini a antre dre un hent all n’en deo quet pasteur, mæs intru ha laër, eme S. Yan.\nEus ar Chef eus an Ilis.\nUn articl a fe eo penaus J. C. a etablissas S. Pêr evit chef ha gouvern e Ilis. Hon Salver prest da sevel en env a gargas Pêr en particulier da gavet soign eus e dênvet. Pep famil a cavet ur penn, ur chef ; Ilis J. C. na ell quet bezàn ur c’horf ep penn. Na ell bezàn nemet un Ilis, ha quement-se na ell cavet lec’h nemet bezàn a ve ur chef en peini an oll vem-pro a ve unisset. Certen eo penaus sant Pêr a so bet groet chef eus an Ilis gant J. C. N’en deo quet neubeutoc’h certen e voan Tad santel ar pap successeur da sant Pêr ha chef d’an Ilis eveltàn. Ar succession eus ar Pabet aboue sant Lin bete an hini a hirie, a form ur chaden eus hon bete da sant Pêr ha J. C. Sant Irenee, en fin an eil canvet, a hanv an Ilis a Rom bras hac ancien, gant peini, abalamour da galite a chef eus an Ilis, an oll a dle bezàn unisset. Sant Jerom o coms a sant Pêr, a lavar : Unan so etablisset evit bezàn chef, hac evit lemel pep occasion a schism. An oll Dado santel o deus, en ur guer, anaveet ar pap evit successeur da sant Pêr, chef eus an Ilis, en peini en deus gouir a henor hac a gommandamant. An oll Scritur Sacr a brouv ar galite a unic hac a vouir chef eus an Ilis en\nAdtapet diwar « https://br.wikisource.org/w/index.php?title=Pajenn:Catechis,_1817.djvu/75&oldid=110532 »\nKemmoù diwezhañ degaset d'ar bajenn-mañ d'an 15 Kzu 2017, da 23:25.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Joe McHugh) (KildareStreet.com)\nResults 1-20 of 837,131 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Joe McHugh)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Joe McHugh)


Stumm eus an 23 Meu 2012 da 12:50\nStumm eus an 1 Meu 2012 da 07:46 (kemmañ)\nD (r2.7.1) (Robot ouzhpennet: be:Джузэпэ Арчымбольда)\nStumm eus an 23 Meu 2012 da 12:50 (kemmañ) (dizober)\n'''Giuseppe Arcimboldo''' (pe ''Arcimboldi'' pe ''Arcimboldus'') zo ul [[livouriezh|livour]] [[italian]] , ganet e [] e [[Milano]] ha marvet eno e []. Brudet eo e daolennoù gant frouezh pe legumaj aozet da stummañ poltredoù.\n== E vuhezvu hez ==\nEn un tiegezh livourien e oa ganet e 1527 e Milano. Pa oa 22 vloaz e laboure gant e dad war-dro iliz-veur Milano. Ober a reas tresadennoù war gartoñs evit ar gwer-liv. Goulennet e voe outañ, gant [[Ferdinant Iañ an Impalaeriezh Santel|Ferdinant Bohemia]], ober pemp [[skoed-ardamez]] evit an iliz-veur. Un tamm brud a dapas gant se.\n== Un nebeud oberennoù ==\nAdtapet diwar « https://br.wikipedia.org/wiki/Dibar:MobileDiff/1186449 »